**Europski socijalni fond**

**Operativni program Učinkoviti ljudski potencijali**

**2014. – 2020.**

**UPUTE ZA PRIJAVITELJE**

**Umjetnost i kultura 54+**

**UP.02.1.1.03**

Otvoreni privremeni poziv

na dostavu projektnih prijedloga

**24.07. 2017.**

**Krajnji rok za podnošenje projektnih prijedloga:**

SADRŽAJ

[1. TEMELJI I OPĆE ODREDBE 4](#_Toc469472940)

[**1. 1 Uvod** 4](#_Toc469472941)

[**1.2 Pravna osnova i strateški okvir** 5](#_Toc469472942)

[**1.3 Pojmovi i kratice** 9](#_Toc469472943)

[**1.4 Svrha, cilj i ciljne skupine Poziva na dostavu projektnih prijedloga** 10](#_Toc469472944)

[**1.5 Pokazatelji** 13](#_Toc469472945)

[**1.6 Financijska alokacija i iznos bespovratnih sredstava** 19](#_Toc469472946)

[2. UVJETI ZA PRIJAVITELJE 20](#_Toc469472947)

[**2.1 Prijavitelj i partneri** 20](#_Toc469472948)

[**2.2 Uvjeti prihvatljivosti prijavitelja/partnera** 20](#_Toc469472949)

[**2.2.1 Prihvatljivi prijavitelji** 20](#_Toc469472950)

[**2.2.2 Prihvatljivi partneri** 21](#_Toc469472951)

[**2.2.3 Kriteriji za isključenje prijavitelja i, ako je primjenjivo, partnera** 21](#_Toc469472952)

[**2.3 Broj projektnih prijedloga po prijavitelju** 22](#_Toc469472953)

[3. UVJETI PRIJAVE PROJEKTNIH PRIJEDLOGA 23](#_Toc469472954)

[**3.1 Lokacija** 23](#_Toc469472955)

[**3.2 Trajanje i početak provedbe** 23](#_Toc469472956)

[**3.3 Prihvatljive aktivnosti** 23](#_Toc469472957)

[**3.4 Neprihvatljive aktivnosti** 25](#_Toc469472958)

[**3.5 Informiranje i vidljivost** 26](#_Toc469472959)

[4. FINANCIJSKI ZAHTJEVI 27](#_Toc469472960)

[**4.1 Prihvatljivost izdataka** 27](#_Toc469472961)

[**4.1.1 Prihvatljivi izdaci** 27](#_Toc469472962)

[**4.1.2 Neprihvatljivi izdaci** 32](#_Toc469472963)

[**4.2 Prihodi od projektnih aktivnosti** 33](#_Toc469472964)

[5. POSTUPAK PRIJAVE 35](#_Toc469472965)

[**5.1 Način podnošenja projektnog prijedloga** 35](#_Toc469472966)

[**5.2 Rok za podnošenje projektnih prijedloga** 38](#_Toc469472967)

[**5.3 Izmjene i dopune Poziva na dostavu projektnih prijedloga** 38](#_Toc469472968)

[**5.4 Obustava, ranije zatvaranje i produženje roka za dostavu projektnih prijedloga** 38](#_Toc469472969)

[**5.5 Otkazivanje Poziva** 39](#_Toc469472970)

[**5.6 Dodatne informacije** 39](#_Toc469472971)

[6. POSTUPAK DODJELE 41](#_Toc469472972)

[**6.1 Administrativna provjera** 42](#_Toc469472973)

[**6.2 Procjena kvalitete** 43](#_Toc469472974)

[**6.3 Odluka o financiranju** 54](#_Toc469472975)

[**6.4 Odredbe vezane uz dodatna pojašnjenja tijekom postupka dodjele bespovratnih sredstava** 55](#_Toc469472976)

[**6.5 Prigovori** 55](#_Toc469472977)

[**6.6. Zahtjevi za pojašnjenjem** 57](#_Toc469472978)

[**6.7 Ugovor o dodjeli bespovratnih sredstava** 58](#_Toc469472979)

[7. PRIJAVNI OBRASCI I PRILOZI 59](#_Toc469472980)

1. TEMELJI I OPĆE ODREDBE

Ove Upute za prijavitelje (u daljnjem tekstu: Upute) uređuju način podnošenja projektnih prijedloga navodeći kriterije odabira i kriterije prihvatljivosti prijavitelja i ako je primjenjivo partnera, projekta, aktivnosti, izdataka te pravila provedbe projekata koji se financiraju u okviru ovog Poziva na dostavu projektnih prijedloga (u daljnjem tekstu: Poziv).

**1. 1 Uvod**

Okvir za korištenje instrumenata kohezijske politike Europske unije (EU) u Republici Hrvatskoj u razdoblju 2014.-2020. reguliran je Sporazumom o partnerstvu između Republike Hrvatske i Europske Komisije za korištenje strukturnih i investicijskih fondova EU-a za rast i radna mjesta u razdoblju 2014.-2020. (u daljnjem tekstu: Sporazum o partnerstvu). Sporazum o partnerstvu opisuje način na koji će Republika Hrvatska pristupiti ispunjavanju zajedničkih ciljeva strategije Europa 2020, kao i nacionalnih ciljeva, uz pomoć sredstava iz proračuna EU koja su joj dodijeljena kroz višegodišnji financijski okvir za razdoblje 2014.-2020. godine.

Operativni program Učinkoviti ljudski potencijali 2014.-2020. (OPULJP) je plansko programski dokument u kojem se detaljno opisuju i razrađuju mjere i aktivnosti za učinkovitu provedbu i korištenje Europskog socijalnog fonda, jednog od glavnih instrumenta Europske unije usmjerenog na pružanje potpora za ulaganje u ljudski kapital i jačanje konkurentnosti europskog gospodarstva, a koji je usvojen Provedbenom odlukom Europske komisije od 17. prosinca 2014. godine C(2014)10150).

Osnovni cilj OPULJP-a je pridonijeti rastu zapošljavanja i jačanju socijalne kohezije u Hrvatskoj. Operativnim su programom razrađena ulaganja u četiri temeljna područja: zapošljavanje i tržište rada, socijalno uključivanje, obrazovanje i cjeloživotno učenje te potpora javnoj upravi.

Aktivnosti financirane iz sredstava Europskog socijalnog fonda pomažu ljudima da unaprijede svoje vještine i lakše se integriraju na tržište rada, usmjerene su na borbu protiv siromaštva i socijalne isključenosti te na poboljšanje učinkovitosti javne uprave.

Ovaj Poziv provodi se u okviru OPULJP-a, prioritetne osi 2 – *Socijalno uključivanje*, investicijskog prioriteta 9.i. *Aktivna uključenost, uključujući s ciljem promicanja jednakih mogućnosti te aktivnog sudjelovanja i poboljšanja zapošljivosti*, specifičnog cilja 9.i.1. -*Borba protiv siromaštva i socijalne isključenosti kroz promociju integracije na tržište rada i socijalne integracije ranjivih skupina, i borba protiv svih oblika diskriminacije*.

**1.2 Pravna osnova i strateški okvir**

Dokumenti vezani za pravila provedbe Europskog socijalnog fonda (ESF) u Republici Hrvatskoj su:

1. Zakonodavstvo Europske unije
   1. **Uredba (EU) br. 1303/2013**[[1]](#footnote-1) Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 od 11. srpnja 2006. (SL L 347, 20.12.2013.) (Uredba (EU) br. 1303/2013);
   2. **Uredba (EU) br. 1304/2013[[2]](#footnote-2)** Europskog Parlamenta i Vijeća od 17. prosinca 2013. o Europskom socijalnom fondu i stavljanju izvan snage Uredbe Vijeća (EZ) br. 1081/2006 (Uredba o ESF-u);
   3. **Provedbena uredba Komisije (EU) br. 215/2014[[3]](#footnote-3)** оd 7. ožujka 2014. o utvrđivanju pravila u skladu s Uredbom (EU) br. 1303/2013 Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo u vezi s modelima za potporu ciljevima u području klimatskih promjena, određivanjem ključnih etapa i ciljeva u okviru uspješnosti i nazivljem kategorija intervencija za europske strukturne i investicijske fondove (Provedbena uredba Komisije (EU) br. 215/2014);
   4. **Provedbena uredba Komisije (EU) br. 821/2014[[4]](#footnote-4)** оd 28. srpnja 2014. o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu detaljnih postupaka za prijenos programskih doprinosa i upravljanje njima, izvješćivanja o financijskim instrumentima, tehničkih obilježja mjera informiranja i komunikacije za operacije te sustava evidentiranja i pohranjivanja (Provedbena uredba Komisije (EU) br. 821/2014)
   5. **Delegirana uredba Komisije (EU) br. 480/2014[[5]](#footnote-5)** оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (Delegirana uredba Komisije (EU) br. 480/2014);
   6. **Delegirana uredba Komisije (EU) br. 240/2014[[6]](#footnote-6)** оd 7. siječnja 2014. o europskom kodeksu ponašanja za partnerstvo u okviru Europskih strukturnih i investicijskih fondova (Delegirana uredba Komisije (EU) br. 240/2014);
   7. **Obavijest Komisije o pojmu državne potpore iz članka 107. stavka 1. Ugovora o funkcioniranju Europske unije** (SL EU C 262/2016).
2. Nacionalno zakonodavstvo
   1. **Ugovor o pristupanju Republike Hrvatske Europskoj uniji**[[7]](#footnote-7) (NN 2/2012, Međunarodni ugovori) (Ugovor o pristupanju);
   2. **Zakon o uspostavi institucionalnog okvira za provedbu Europskih strukturnih i investicijskih fondova**[[8]](#footnote-8) u Republici Hrvatskoj u financijskom razdoblju 2014.-2020. (NN 92/14) (Zakon);
   3. **Uredba o tijelima u Sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda**, u vezi s ciljem „Ulaganje u rast i radna mjesta“ (NN 107/14[[9]](#footnote-9), 23/15[[10]](#footnote-10), 129/15[[11]](#footnote-11), NN15/17[[12]](#footnote-12)) (Uredba);
   4. **Pravilnik o prihvatljivosti izdataka u okviru Europskog socijalnog fonda** (NN 149/14[[13]](#footnote-13), 14/16[[14]](#footnote-14), 74/16[[15]](#footnote-15));
   5. **Zakon o javnoj nabavi[[16]](#footnote-16)** (NN 120/2016);
   6. **Uredba o indeksu razvijenosti[[17]](#footnote-17)** (NN 63/10, 158/13);
   7. **Odluka o razvrstavanju jedinica lokalne i područne (regionalne) samouprave prema stupnju razvijenosti[[18]](#footnote-18)** (NN 158/13);
   8. **Zakon o socijalnoj skrbi**[[19]](#footnote-19)(NN [157/13](http://www.zakon.hr/cms.htm?id=1675), [152/14](http://www.zakon.hr/cms.htm?id=1677), [99/15](http://www.zakon.hr/cms.htm?id=12780), [52/16](http://www.zakon.hr/cms.htm?id=16812), 16/2017);
   9. **Zakon o suzbijanju diskriminacije[[20]](#footnote-20)** (NN 85/08, 112/12),
   10. **Zakon o lokalnoj i područnoj (regionalnoj) samoupravi[[21]](#footnote-21)** (NN 33/01, NN 60/01, NN 129/05, NN 109/07, NN 125/08, NN 36/09, NN 36/09, NN 150/11, NN 144/12, NN 19/13, NN 137/15);
   11. **Zakon o udrugama[[22]](#footnote-22)** (NN 74/14);
   12. **Zakon o financijskom poslovanju i računovodstvu neprofitnih organizacija[[23]](#footnote-23)** (NN 121/14)**;**
   13. **Zakon o ustanovama[[24]](#footnote-24)** (NN 76/93, 29/97, 47/99, 35/08);
   14. **Zakon o pravima samostalnih umjetnika i poticanju kulturnog i umjetničkog stvaralaštva[[25]](#footnote-25)** (NN 43/96, 44/96),
   15. **Zakon o zakladama i fundacijama**[[26]](#footnote-26)(NN 36/95, 64/01);
   16. **Zakon o zadrugama**[[27]](#footnote-27) (NN 34/11, 125/13, 76/14);
   17. **Zakon o gradnji**[[28]](#footnote-28) (NN 153/13, 20/17);
   18. **Zakon o zaštiti i očuvanju kulturnih dobara**[[29]](#footnote-29) (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17);
   19. **Zakon o upravljanju javnim ustanovama u kulturi** (NN 96/01)[[30]](#footnote-30);
   20. **Zakon o znanstvenoj djelatnosti i visokom obrazovanju[[31]](#footnote-31)** (NN 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15),
   21. **Pravilnik o načinu i uvjetima za priznavanje prava samostalnih umjetnika[[32]](#footnote-32)** (NN 91/15).

3. Strateški okvir

1. **Sporazum o partnerstvu između Republike Hrvatske i Europske komisije**[[33]](#footnote-33) za korištenje ESI fondova u Republici Hrvatskoj u financijskom razdoblju 2014.-2020.
2. **Operativni program Učinkoviti ljudski potencijali 2014.-2020**.[[34]](#footnote-34);
3. **Strateški plan Ministarstva kulture 2016. – 2018.**[[35]](#footnote-35)
4. **Europska platforma za suzbijanje siromaštva i socijalne isključenosti** (2010.)[[36]](#footnote-36);
5. **Strategija borbe protiv siromaštva i socijalne isključenosti** **u Republici Hrvatskoj** **(2014. - 2020.)**[[37]](#footnote-37);
6. **Plan rada za kulturu (2015.–2018.)**, Zaključci Vijeća i predstavnika vlada država članica, koji su se sastali unutar Vijeća [[38]](#footnote-38)
7. **Pristup kulturi – Analiza javnih politika: Nacionalni izvještaj – Hrvatska,** (2014.)[[39]](#footnote-39);
8. **Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija: Europska strategija za osobe s invaliditetom (2010.–2020.)** Obnovljena posvećenost Europi bez granica[[40]](#footnote-40) (COM(2010) 636 završna verzija od 15.11.2010.)
9. **Preporuka REC (2006) 5 Odbora ministara državama članicama** **vezana uz Akcijski plan Vijeća Europe za promicanje prava i potpunog sudjelovanja u društvu osoba s invaliditetom** 2006. – 2015.[[41]](#footnote-41);
10. **Zajednički memorandum o socijalnom uključivanju Republike Hrvatske[[42]](#footnote-42);**
11. **Povelja o temeljnim pravima Europske unije** (2010/C 83/02)[[43]](#footnote-43);
12. **Rezolucija Glavne skupštine UN-a 46/91 o implementaciji Međunarodnog akcijskog plana za starenje**[[44]](#footnote-44)**;**
13. **Nacionalna strategija izjednačavanja mogućnosti za osobe s invaliditetom od 2017. do 2020. godine (**NN 42/2017)**[[45]](#footnote-45)**

**1.3 Pojmovi i kratice**

|  |  |
| --- | --- |
| Operativni program  „Učinkoviti ljudski  potencijali“ 2014.-  2020. (OPULJP)  Projekt  Upravljačko tijelo (UT) | Operativni program za financijsko razdoblje 2014.-2020. odobren Odlukom Europske komisije od 17. prosinca 2014. godine.  Projekt odabran za financiranje prema kriterijima utvrđenima Pozivom na dostavu projektnih prijedloga, a kojega provodi jedan ili više korisnika radi postizanja ciljeva odgovarajuće prioritetne osi Operativnog programa.  Nacionalno tijelo koje upravlja Operativnim programom Upravljačko tijelo za OPULJP je Ministarstvo rada i mirovinskoga sustava. |
| Posredničko tijelo  (PT)        Poziv na dostavu  projektnih prijedloga (PDP) | Nacionalno ili javno tijelo kojemu je Upravljačko tijelo delegiralo određene funkcije u provedbi Operativnog programa. U kontekstu ovog Poziva funkcije Posredničkog tijela razine 1 obavlja Ministarstvo kulture, a Posredničko tijelo razine 2 je Nacionalna zaklada za razvoj civilnoga društva.  Natječajni postupak kojim se zainteresirane prijavitelje poziva na pripremu i prijavu prijedloga projekata za financiranje sukladno unaprijed utvrđenim kriterijima. |
| Prijavitelj | Svaka pravna osoba javnog ili privatnog prava, koja je izravno odgovorna za pokretanje, upravljanje, provedbu i ostvarenje rezultata projekta, odgovoran za pripremu projektnog prijedloga i njegovo podnošenje na Poziv na dostavu projektnih prijedloga, u cilju dobivanja sufinanciranja za provedbu projekta. |
| Korisnik | Uspješan prijavitelj s kojim se potpisuje Ugovor o dodjeli bespovratnih sredstava. Izravno je odgovoran za početak, upravljanje, provedbu i rezultate projekta. Pojam korisnik, tamo gdje je primjenjivo, označava korisnika i njegove partnere. |
| Partner | Svaka pravna osoba javnog ili privatnog prava, koja koristi dio projektnih sredstava i sudjeluje u provedbi projekta provodeći povjerene mu projektne aktivnosti. |
| Odluka o financiranju | Odluka Posredničkog tijela razine 1 kojom se utvrđuje obveza nadoknade prihvatljivih troškova odobrenog projekta iz državnog proračuna i koja je temelj za potpisivanje Ugovora o dodjeli bespovratnih sredstava. |
| Sudionik | Sudionik je osoba koja sudjeluje i ima izravnu korist od ESF aktivnosti te za kojeg nastaje izdatak, a može se identificirati na način da se od njega traže osobni podaci. |
| Ugovor o dodjeli  bespovratnih sredstava | Ugovor sklopljen između korisnika, Posredničkog tijela razine 1 i Posredničkog tijela razine 2 kojim se utvrđuje maksimalni iznos sredstava koji je dodijeljen projektu iz EU izvora i nacionalnog proračuna te druge financijske i provedbene uvjete. |
| Izdatak | Onaj trošak koji je nastao na teret korisnika i koji je plaćen ili za koji je korisniku priznata odgovarajuća vrijednost. |
| Troškovi | U novcu izražene količine resursa, iskorištene u svrhu ostvarenja jednog ili više ciljeva projekta. |

**1.4 Svrha, cilj i ciljne skupine Poziva na dostavu projektnih prijedloga**

**Svrha Poziva:**

Poboljšanje socioekonomskih uvjeta u Republici Hrvatskoj jedan je od važnijih ciljeva OPULJP- a, koji posebnu brigu posvećuje osobama izloženim riziku od siromaštva i socijalne isključenosti. Jednu od velikih skupina izloženih riziku od siromaštva i socijalne isključenosti, odnosno ranjivih skupina, čine starije osobe, a sociodemografski pokazatelji ukazuju na to da je Hrvatska „staro društvo“. Tako je, prema posljednjem popisu stanovništva Državnog zavoda za statistiku (DZS), prosječna starost stanovništva u 2011. godini bila 41,7 godina, a udio starijih od 55 godina u stanovništvu iznosio je 31,3%.

Prema podacima DZS za 2015. godinu, stopa rizika od siromaštva gledano prema dobi raste sukladno godinama starosti. Tako za osobe između 55 i 64 godine stopa rizika od siromaštva iznosi 20,8%, a za osobe od 65 ili više godina čak 26,3%, dok je ukupna stopa rizika od siromaštva 20%[[46]](#footnote-46).. Pored toga, najviša je stopa rizika od siromaštva gledano prema najčešćem statusu aktivnosti zabilježena za nezaposlene osobe (42,8%), dok su umirovljenici na trećem mjestu (22,1%). Sukladno tome, Strategija borbe protiv siromaštva i socijalne isključenosti 2014.-2020. ističe starije osobe i umirovljenike, nezaposlene osobe i osobe s invaliditetom među četirima velikim skupinama u najvećem riziku od siromaštva i socijalne isključenosti. Strategija prepoznaje i potrebu za uravnoteženim regionalnim razvojem kao jednim od strateških područja djelovanja u borbi protiv siromaštva i socijalne isključenosti.

Mnogobrojna istraživanja ukazuju na to da kreativnost ima važnu ulogu u zdravom starenju te da kreativne aktivnosti mogu pozitivno utjecati na mentalno i fizičko zdravlje pojedinca. Sudjelovanje u kulturnim i umjetničkim aktivnostima i sadržajima važan je aspekt uključenosti bilo koje dobne skupine u društvo, a za osobe starije od 54 godine ono je jedan od čimbenika koji omogućuju aktivno i zdravo starenje. Međutim, slijedom niskih proračunskih izdvajanja za kulturu u RH te posljedično nedovoljne ponude kulturnih i umjetničkih aktivnosti namijenjenih osobama starijima od 54 godine, posebice u manje razvijenim područjima zemlje, razina socijalne uključenosti te dobne skupine kontinuirano je niska, a mogućnost sudjelovanja u kulturnim i umjetničkim sadržajima ograničena.

Tako je, prema podacima DZS-a[[47]](#footnote-47), izdvajanje za kulturu u 2015. godini na državnoj razini iznosilo 0,52% BDP-a. Najveći broj županija (njih 10) za kulturu je izdvojio između 4 - 6% svog proračuna, čak četiri manje od 4%, a samo je jedna županija uložila u kulturu više od 8% proračuna. Iako trajno niska proračunska izdvajanja za kulturu ograničavaju dostupnost kulturnih i umjetničkih sadržaja u RH svim dobnim skupinama, starije osobe posebno su pogođene zbog slabijih financijskih mogućnosti i manjka ponude kulturnih aktivnosti sadržajem i pristupom prilagođenih toj populaciji. Kao posljedica, raste rizik od socijalne isključenosti navedene skupine stanovništva koji je, s obzirom na razlike u visini ukupnih proračuna županija, posebno izražen u manje razvijenim sredinama.

Osobe s invaliditetom starije od 54 godine u još su nezavidnijem položaju u nabrojenim aspektima, posebno kad je riječ o problemu nepristupačnosti i/ili neprilagođenosti kulturnih i umjetničkih sadržaja i aktivnosti njihovim potrebama. Kako bi se osobama s invaliditetom omogućilo ravnopravno i aktivno sudjelovanje u kulturnom životu, potrebno je poticati prilagodbu kulturnih i umjetničkih sadržaja njihovim potrebama. Sukladno Nacionalnoj strategiji izjednačavanja mogućnosti za osobe s invaliditetom od 2017. do 2020. godine, sudjelovanje osoba s invaliditetom u kulturnim sadržajima pridonosi raznolikosti društva te senzibilizira javnost. U tom smislu, predlaže se niz mjera koje se odnose na sudjelovanje osoba s invaliditetom u kulturnom životu, uključujući poboljšanje dostupnosti kulturnih sadržaja.

Među uzroke koji dodatno ograničavaju mogućnost sudjelovanja osoba starijih od 54 godine u kulturnim i umjetničkim sadržajima i smanjuju razinu njihove socijalne uključenosti možemo ubrojiti i slabu informiranost, nedovoljno razvijenu svijest o važnosti kulture u prevenciji socijalne isključenosti, zdravstvene i druge poteškoće, poput npr. niske razine obrazovanja.

Pored svega pobrojenog, na dostupnost kulturnih sadržaja namijenjenih osobama starijim od 54 godine nepovoljno utječe manjak svijesti o potrebi za specifičnom vrstom stručnog usavršavanja u području kulturne i umjetničke edukacije i medijacije, a posebno usavršavanja usmjerenog na socijalno uključivanje navedene dobne skupine. Tako, na primjer, od 154 registrirana muzeja u RH, 45 (oko 30%) zapošljava muzejske pedagoge (ukupno 52 osobe) kao stručnjake za edukaciju i medijaciju muzejskih sadržaja[[48]](#footnote-48). Dok u većini europskih zemalja postoje razni studijski programi namijenjeni edukaciji medijatora u kulturi i umjetnosti, u RH još uvijek nije ustanovljen ni jedan srodni program.

Postojeći studijski programi umjetničkih akademija te fakulteta humanističkog i društvenog smjera nude tek rijetke predmete vezane uz umjetničku medijaciju, ali prvenstveno takvu koja je usmjerena na rad s mladima. Riječ je uglavnom o metodičkim i didaktičkim predmetima usredotočenim na nastavu u školskom sustavu. Mogućnosti izvaninstitucionalne naobrazbe kulturnih djelatnika i umjetnika za područje umjetničke edukacije i medijacije su ograničene, posebno za rad sa starijim osobama. Sve navedeno znatno utječe na podzastupljenost i neprilagođenost kulturnih i umjetničkih sadržaja namijenjenih osobama starijim od 54 godine.

Iz svega navedenog može se zaključiti da postoje brojne mogućnosti za poboljšanje kvalitete života i povećanje razine aktivnog sudjelovanja osoba starijih od 54 godine u životu zajednice. Poziv „Umjetnost i kultura 54+“ teži poticati aktivnosti u području umjetnosti i kulture koje doprinose poboljšanju socijalnih, kognitivnih, emocionalnih i kreativnih vještina osoba starijih od 54 godine te njihovoj aktivaciji, nediskriminaciji, dostojanstvu i većoj uključenosti u društvo. Pored toga, Poziv je usmjeren na podizanje razine vidljivosti i pozitivne percepcije navedene skupine u društvu općenito. Osvješćivanjem javnosti o važnosti uključivanja osoba starijih od 54 godine u društveni život, kao i osnaživanjem te skupine stanovništva, ostvarit će se preduvjeti za unaprjeđenje njihova položaja u široj zajednici.

**Opći cilj:** Socijalno uključivanje i unaprjeđenje kvalitete života osoba starijih od 54 godine kroz poboljšanje pristupa kulturnim i umjetničkim aktivnostima.

**Specifični ciljevi:**

* Poboljšanje socijalnih, kognitivnih, emocionalnih i kreativnih vještina osoba starijih od 54 godine
* Povećanje vidljivosti starijih osoba i prepoznavanje njihovih potencijala u svrhu veće socijalne uključenosti
* Jačanje kapaciteta kulturnih djelatnika i umjetnika za rad usmjeren na socijalno uključivanje osoba starijih od 54 godine

**Ciljne skupine Poziva**:

1. osobe starije od 54 godine
2. stručnjaci iz područja kulture i umjetnosti.

Prijavitelj mora osigurati da su sudionici u projektnim aktivnostima pripadnici ciljne skupine te će biti obvezan, ako bude izabran u ulozi korisnika, osigurati dokaze o njihovoj pripadnosti ciljnim skupinama i to:

|  |  |  |
| --- | --- | --- |
|  | **CILJNE SKUPINE** | **DOKAZI (DOKUMENTI)** |
| **1.**  **2.** | Osobe starije od 54 godine  Stručnjaci iz područja kulture i umjetnosti | Preslika osobne iskaznice RH  Preslika ugovora o radu ili izjava poslodavca iz koje je vidljivo da osoba obavlja poslove iz područja kulture i umjetnosti kao zaposlenik ustanove u kulturi, umjetničke organizacije, udruge u području kulture i umjetnosti, zaklade te neprofitne zadruge koja obavlja kulturnu ili umjetničku djelatnost  **ili**  Potvrda članstva u Hrvatskoj zajednici samostalnih umjetnika |

**1.5 Pokazatelji**

Praćenjem i izvještavanjem o pokazateljima utvrđenim OPULJP-om na razini pojedinog investicijskog prioriteta/specifičnog cilja prati se uspješnost njegove provedbe u odnosu na unaprijed zadane ciljne vrijednosti.

Tijekom provedbe projekta korisnik je dužan prikupljati podatke i izvještavati o sljedećim pokazateljima:

• **Pokazateljima provedbe** koji su navedeni u ovom Pozivu, te će biti utvrđeni Ugovorom i za koje postoje ciljne vrijednosti:

* *zajednički pokazatelji* ostvarenja Operativnog programa
* *specifični pokazatelji* ostvarenja Operativnog programa

• **Zajedničkim pokazateljima** ostvarenja i rezultata koji nisu navedeni u Pozivu i za koje ne postoje ciljne vrijednosti, ali za njihovo prikupljanje i izvještavanje postoji obveza za sve projekte Europskog socijalnog fonda, kako je utvrđeno Prilogom I. i, ako je primjenjivo, Prilogom II. Uredbe Europskog parlamenata i Vijeća (EU) br. 1304/2013.

Prijavitelj može utvrditi i dodatne pokazatelje relevantne za njegov projekt koji će služiti kao objektivno provjerljivi pokazatelji uspješnosti provedbe projektnih aktivnosti.

Projektni prijedlozi moraju pridonijeti ispunjavanju ciljeva ovog Poziva, kao i uspješnosti provedbe cjelokupnog OPULJP-a, mjereno sljedećim pokazateljima provedbe:

|  |  |  |  |
| --- | --- | --- | --- |
| Redni  broj | Šifra pokazatelja iz OP-a (ako je primjenjivo) | Naziv pokazatelja | Opis pokazatelja |
| 1. | CO07 | Stariji od 54 godine | Obavezan pokazatelj  Osobe koje su u trenutku ulaska u aktivnost starije od 54 godine (osoba mora imati navršenih 55 ili više godina u trenutku ulaska u projektnu aktivnost). |
| 2. | SO203 | Stručnjaci koji su sudjelovali u osposobljavanju | Stručnjaci iz područja kulture i umjetnosti (umjetnici i kulturni radnici) koji su sudjelovali u specijaliziranim programima usavršavanja i osposobljavanja. |

Pokazatelj/i relevantan/i za projektnu prijavu mora/ju biti odabrani i vidljivi u Prijavnom obrascu A.

Projekti koji izravno ne doprinose **pokazatelju CO07** „Stariji od 54 godine“ **neće se smatrati prihvatljivima za financiranje**. Projekti koji sadrže **aktivnosti stručnog usavršavanja umjetnika i kulturnih radnika u području kulturne te umjetničke edukacije i medijacije usmjerene na socijalno uključivanje osoba starijih od 54 godine** moraju doprinositi i **pokazatelju SO203** „Stručnjaci koji su sudjelovali u osposobljavanju“.

Pokazatelje koji prijavitelj navede u prijavnom obrascu A te koji će biti utvrđeni Ugovorom potrebno je realno kvantificirati, odnosno potrebno je utvrditi ciljanu vrijednost koja će se postići projektom. Iznimno je važno realno planirati ciljne vrijednosti pokazatelja s obzirom na to da njihovo neostvarivanje može imati posljedicu financijske korekcije sukladno članku 8, točki 8.3 Posebnih uvjeta Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020 (Prilog 2).

**Metodologija prikupljanja podataka i izvještavanje**

U skladu sa specifičnostima Europskog socijalnog fonda, najveći dio pokazatelja OPULJP-a odnosi se na podatke o statusu sudionika u trenutku ulaska u projekt (pokazatelji ostvarenja), neposredno po prestanku sudjelovanja u projektu (pokazatelji trenutnog rezultata) i šest mjeseci po prestanku sudjelovanja u projektu (pokazatelji dugoročnijih rezultata)[[49]](#footnote-49).

Sudionik se evidentira u okviru određenog pokazatelja samo ako su za njega prikupljeni sljedeći obvezni podaci: ime i prezime, dob, spol, status na tržištu rada, razina obrazovanja i status kućanstva (sudionici s potpunim podacima). Ako **za sudionika nije prikupljen jedan ili više obveznih podataka, taj se sudionik ne može evidentirati u pokazatelje OPULJP-a u smislu ispunjavanja ciljnih vrijednosti određenih ugovorom.** Međutim, predmetni sudionik je prihvatljiv za sudjelovanje u aktivnosti, ukoliko je pripadnik ciljne skupine projekta, te se za njega mogu izdvojiti financijska sredstva i o njemu se izvještava kao o sudioniku s nepotpunim podacima. Svaki sudionik se prilikom izvještavanja evidentira samo jednom i to pri prvom ulasku u projektnu aktivnost, neovisno o broju aktivnosti u kojima je sudjelovao u okviru jednog projekta.

Ovi podaci prikupljaju se temeljem metodologije koju je razvilo Upravljačko tijelo u skladu sa zakonodavnim okvirom prikupljanja osobnih i osjetljivih podataka te su dio dokumentacije koju korisniku dostavlja Nacionalna zaklada za razvoj civilnoga društva zajedno s detaljnom uputom o prikupljanju i obradi svih podataka u vezi pokazatelja[[50]](#footnote-50). Uputa također sadrži informacije o postupku izvještavanja nadležnih tijela, protoku informacija i rokovima za izvještavanje, koji su ujedno utvrđeni Ugovorom.

**1.5.1 Zajednički pokazatelji za operacije koje će se sufinancirati iz Europskog socijalnog fonda (utvrđeni u Prilogu I. Uredbe Europskog parlamenta i Vijeća 1304/2013)**

Budući da su prihvatljive ciljne skupine unutar ovog poziva za dostavu projektnih prijedloga utvrđene pod točkom 1.4. Svrha, cilj i ciljne skupine Poziva na dostavu projektnih prijedloga, svrha ovog podnaslova je informiranje prijavitelja o obvezi prikupljanja podataka i izvješćivanja o utvrđenim kategorijama iz Priloga I. tijekom provedbe samog projekta, te iste ni na koji način ne utječu na odabir ciljne skupine.

Prilog I. Uredbe Europskog parlamenta i Vijeća 1304/2013 utvrđuje zajedničke pokazatelje ostvarenja i rezultata za ulaganja ESF-a, u okviru kojih je potrebno prikupljati podatke o pojedinim kategorijama i osobinama svih sudionika odnosno osoba koje imaju izravne koristi od intervencije ESF-a. Način obrade podataka u skladu je s odredbama Direktive 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995.), kao i s odredbama Zakona o zaštiti osobnih podataka RH (NN 103/03, 118/06, 41/08, 130/11 i 106/12).

Zajednički pokazatelji ostvarenja za sudionike utvrđeni Prilogom I. prikupljaju se korištenjem Obrasca 1. Opći podaci" (tiskana ili on-line verzija) u trenutku ulaska sudionika u projekt i uključuju sljedeće kategorije:

- nezaposleni, uključujući dugotrajno nezaposlene,

- dugotrajno nezaposleni,

- neaktivni,

- neaktivni koji se niti obrazuju niti osposobljavaju,

- zaposleni, uključujući samozaposlene,

- mlađi od 25 godina,

- stariji od 54 godine,

- stariji od 54 godine koji su nezaposleni, uključujući dugotrajno nezaposlene, ili koji su neaktivni te se ne obrazuju niti osposobljavaju,

- s primarnim (ISCED 1) ili nižim sekundarnim obrazovanjem (ISCED 2),

- s višim sekundarnim (ISCED 3) ili postsekundarnim obrazovanjem (ISCED 4),

- s tercijarnim obrazovanjem (ISCED od 5 do 8),

- sudionici koji žive u kućanstvima u kojima nema zaposlenih,

- sudionici koji žive u kućanstvima u kojima nema zaposlenih, s uzdržavanom djecom,

- sudionici koji žive u kućanstvu sa samo jednom odraslom osobom, s uzdržavanom djecom,

- migranti, sudionici stranog podrijetla, manjine (uključujući marginalizirane zajednice poput romske zajednice),

- sudionici s invaliditetom,

- druge osobe u nepovoljnom položaju,

- beskućnici ili osobe pogođene socijalnom isključenošću u pogledu stanovanja,

- iz ruralnih područja.

Zajednički pokazatelji trenutačnih rezultata za sudionike prikupljaju se korištenjem „Obrasca 2. Podaci nakon završetka aktivnosti“ u razdoblju od dana prestanka sudjelovanja pojedinog sudionika u aktivnosti projekta[[51]](#footnote-51), a najkasnije četiri tjedna od njegovog izlaska i uključuju sljedeće:

- neaktivni sudionici koji traže posao po prestanku sudjelovanja,

- sudionici koji se obrazuju/osposobljavaju po prestanku sudjelovanja,

- sudionici koji stječu kvalifikaciju po prestanku sudjelovanja,

- sudionici koji imaju posao, uključujući samozaposlene, po prestanku sudjelovanja,

- sudionici u nepovoljnom položaju koji traže posao, koji se obrazuju/osposobljavaju, koji stječu

kvalifikaciju, koji imaju posao, uključujući samozaposlene, po prestanku sudjelovanja.

Zajednički pokazatelji dugoročnijih rezultata odnose se na status sudionika šest mjeseci nakon prestanka sudjelovanja te se u ovoj Uputi ne navode iz razloga što korisnik nema obvezu izvještavanja o njima.

Prilog I. ujedno utvrđuje zajedničke pokazatelje koji se odnose na subjekte, ali se oni u ovoj Uputi ne navode iz razloga što korisnik nema obvezu izvještavanja o njima. Svi pokazatelji ostvarenja i trenutačnih rezultata koji se odnose na sudionike razvrstavaju se prema spolu.

Obrasci temeljem kojih se podaci prikupljaju razvijeni su u skladu sa zakonodavnim okvirom prikupljanja osobnih i osjetljivih podataka te Smjernicama Europske komisije za praćenje i vrednovanje. Ovi podaci prikupljaju se temeljem metodologije razvijene od strane Upravljačkog tijela u skladu sa zakonodavnim okvirom prikupljanja osobnih i osjetljivih podataka te su dio dokumentacije koju uspješnom prijavitelju dostavlja Nacionalna zaklada za razvoj civilnoga društva zajedno s detaljnim Uputama nositeljima projekta za prikupljanje i obradu podataka u okviru provedbe OPULJP-a.[[52]](#footnote-52).

Obveza praćenja članka 9. Konvencije Ujedinjenih naroda o pravima osoba s invaliditetom

Ako se tijekom provedbe projekta provode mjere koje proizlaze iz navedene Konvencije, korisnik je dužan prikupljati i izvještavati o provedbi istih[[53]](#footnote-53):

1. mjera koje uključuju identifikaciju i uklanjanje prepreka i barijera pristupačnosti, na građevine, ceste, prijevoz i druge zatvorene i otvorene prostore, uključujući škole, stambene zgrade, zdravstvene ustanove i radna mjesta, te informacije, komunikacije i druge usluge, uključujući elektroničke usluge i službe hitnih intervencija;
2. razvijanja, poticanja i praćenja provedbe minimalnih standarda i smjernica za pristupačnost prostora i usluga otvorenih ili namijenjenih javnosti,
3. osiguravanja da privatne pravne osobe koje nude prostore i usluge namijenjene javnosti vode računa o svim aspektima pristupačnosti za osobe s invaliditetom,
4. pružanja obuke interesnim skupinama o pitanjima pristupačnosti s kojima se suočavaju osobe s invaliditetom,
5. osiguranja natpisa na Brailleovom pismu i u lako čitljivom i razumljivom obliku u zgradama i drugim prostorima otvorenim za javnost,
6. osiguranja drugih oblika pomoći u vidu osobnih asistenata i posrednika, uključujući vodiče, čitače i stručne tumače za znakovni jezik, kako bi se olakšao pristup javnim objektima i prostorima otvorenim za javnost,
7. promicanja drugih odgovarajućih oblika pomoći i potpore osobama s invaliditetom kako bi im se osigurao pristup informacijama,
8. promicanja pristupačnosti novih informacijskih i komunikacijskih tehnologija i sustava, uključujući pristup internetu,
9. promicanja oblikovanja, razvoja, proizvodnje i distribucije dostupnih informacijskih i komunikacijskih tehnologija i sustava u ranoj fazi, tako da te tehnologije i sustavi postanu pristupačni uz minimalne troškove.

**1.6 Financijska alokacija i iznos bespovratnih sredstava**

Ukupna raspoloživa financijska sredstva u okviru ovog Poziva na dostavu projektnih prijedloga iznose 20.000.000,00 HRK. Stopa sufinanciranja iznosi 100% ukupnih prihvatljivih troškova od kojih je 85% osigurano temeljem OPULJP iz sredstava Europskog socijalnog fonda (ESF-a), dok će obavezni udio nacionalnog sufinanciranja od 15% osigurati Ministarstvo kulture iz Državnog proračuna Republike Hrvatske.

|  |  |
| --- | --- |
| 1. **(Ukupna) Bespovratna sredstva 100 %** | **20.000.000,00 HRK** |
| * 1. Sredstva Europske unije (85%) | 17.000.000,00 HRK |
| * 1. Sredstva Državnog proračuna (15%) | 3.000.000,00 HRK |

Najniži iznos bespovratnih sredstava koji se može dodijeliti pojedinom Projektu iznosi **100.000,00 HRK**, a najviši iznos iznosi **1.000.000,00 HRK**.

Ministarstvo kulture može osigurati dodatna sredstva za ovaj Poziv. Također, Ministarstvo kulture zadržava pravo ne dodijeliti sva raspoloživa sredstva.

Intenzitet potpore po pojedinom projektu iznosi 100% prihvatljivih troškova, odnosno prijavitelji/ partneri nisu dužni osigurati sufinanciranje projekta iz vlastitih sredstava.

U ovom Pozivu na dostavu projektnih prijedloga Ministarstvo kulture osigurava korisnicima isplatu predujma u najvišem iznosu od 40% ukupno prihvatljivih troškova projektnog prijedloga. Proračunskim i izvanproračunskim korisnicima Državnog proračuna, sukladno podacima iz Registra proračunskih i izvanproračunskih korisnika objavljenim na mrežnim stranicama Ministarstva financija[[54]](#footnote-54), a koji su ujedno korisnici unutar sustava državne riznice, nije moguća isplata predujma.

Prijavitelji na Poziv na dostavu projektnih prijedloga ne smiju prijaviti aktivnosti projekta za čiju su provedbu već dobili sredstva iz drugih izvora.

Bespovratna sredstva koja se isplaćuju po ovom Pozivu ne smatraju se državnom potporom niti potporom male vrijednosti.

1. UVJETI ZA PRIJAVITELJE

**2.1 Prijavitelj i partneri**

Na Poziv na dostavu projektnih prijedloga prijavitelj se može prijaviti sam ili u projektnom partnerstvu, pri čemu projektno partnerstvo čine najviše četiri pravne osobe (prijavitelj i tri projektna partnera).

**2.2 Uvjeti prihvatljivosti prijavitelja/partnera**

**2.2.1 Prihvatljivi prijavitelji**

Prijavitelj mora ispunjavati sljedeće uvjete:

1. biti pravna osoba javnog ili privatnog prava:

* umjetnička organizacija, udruga u području kulture i umjetnosti, zaklada te zadruga[[55]](#footnote-55) koja u svom temeljnom aktu ima navedenu kulturnu, odnosno umjetničku djelatnost
* ustanova u kulturi
* jedinica lokalne i područne (regionalne) samouprave

1. na dan objave Poziva biti registriran za obavljanje djelatnosti u Republici Hrvatskoj najmanje 12 mjeseci[[56]](#footnote-56);
2. imati plaćene sve poreze i druga obvezna davanja u skladu s nacionalnim zakonodavstvom;
3. nije u postupku predstečajne nagodbe, stečajnom postupku, postupku zatvaranja, postupku prisilne naplate ili u postupku likvidacije;
4. nije prekršio odredbe o namjenskom korištenju sredstava iz Europskog socijalnog fonda i drugih javnih izvora;
5. ispunjavati obveze koje su odnose na financijsko izvještavanje propisane odgovarajućim zakonom[[57]](#footnote-57);
6. posjedovati dostatne pravne, financijske i ljudske kapacitete za provedbu projekta.

Okolnosti navedene u točkama 4., 5. i 7. poglavlja 2.2.1 prijavitelj potkrepljuje *Izjavom prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava (Obrazac 3).* Okolnosti navedene u točki 3. poglavlja 2.2.1 prijavitelj potvrdom Porezne uprave o nepostojanju javnog duga po osnovi javnih davanja.

**2.2.2 Prihvatljivi partneri**

Partner(i) na projektu mora(ju) ispunjavati sljedeće uvjete:

1. biti pravna osoba javnog ili privatnog prava:

* umjetnička organizacija, udruga u području kulture i umjetnosti i/ili u području socijalne djelatnosti, zaklada te zadruga[[58]](#footnote-58) koja u svom temeljnom aktu ima navedenu socijalnu i/ili kulturnu, odnosno umjetničku djelatnost
* ustanova u kulturi
* ustanova iz sustava visokog obrazovanja upisana u Upisnik visokih učilišta u nadležnosti Ministarstva znanosti i obrazovanja
* jedinica lokalne i (područne) regionalne samouprave

2. na dan objave Poziva biti registriran(i) za obavljanje djelatnosti u Republici Hrvatskoj najmanje 12 mjeseci[[59]](#footnote-59).

3. ispunjavati sve uvjete prihvatljivosti koji su navedeni pod 2.2.1, točke 3. – 7.

Okolnosti navedene u točkama 4., 5. i 7. poglavlja 2.2.1 partner potkrepljuje *Izjavom partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava* (Obrazac 4). Okolnosti navedene u točki 3. poglavlja 2.2.1 partner dokazuje potvrdom Porezne uprave o nepostojanju javnog duga po osnovi javnih davanja.

**2.2.3 Kriteriji za isključenje prijavitelja i, ako je primjenjivo, partnera**

Prijavitelj i, ako je primjenjivo, partner nije prihvatljiv za sudjelovanje u Pozivu na dostavu projektnih prijedloga te s njim neće biti sklopljen Ugovor o dodjeli bespovratnih sredstava u sljedećim slučajevima:

1. ako je prijavitelj/partner ili osoba ovlaštena po zakonu za zastupanje prijavitelja/partnera pravomoćno osuđena za bilo koje od sljedećih kaznenih djela:
   * prijevara, davanje i primanje mita, zloporaba u postupku javne nabave, utaja poreza ili carine, subvencijska prijevara, pranje novca, zloporaba položaja i ovlasti, nezakonito pogodovanje,
   * udruživanje za počinjenje kaznenih djela, zloporaba obavljanja dužnosti državne vlasti, protuzakonito posredovanje[[60]](#footnote-60),
2. ako je dostavio lažne podatke pri predočavanju dokaza sukladno prethodno navedenim točkama;
3. ako je u sukobu interesa[[61]](#footnote-61),
4. ako je kriv za pružanje lažnih informacija tijelima nadležnima za upravljanje fondovima Europske unije u Republici Hrvatskoj,
5. ako je pokušao pribaviti povjerljive informacije ili utjecati na Odbor za odabir projekata ili tijela nadležna za upravljanje fondovima Europske unije u Republici Hrvatskoj tijekom ovog ili prijašnjih poziva za dostavu projektnih prijedloga.

Za potrebe utvrđivanja okolnosti navedenih u točkama a-e prijavitelj i, ako je primjenjivo, partner uz prijavu prilažu *Izjavu prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava* (Obrazac 3)[[62]](#footnote-62) odnosno *Izjavu partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava* (Obrazac 4).

Izjavu potpisuje osoba po zakonu ovlaštena za zastupanje prijavitelja i, ako je primjenjivo, partnera.

**Detaljan popis svih dokumenta koje prijava mora sadržavati naveden je u točki 5.1. ovih Uputa.**

**2.3 Broj projektnih prijedloga po prijavitelju**

U okviru ovog Poziva prijavitelj ne može dostaviti više od jednog projektnog prijedloga.

Prijavitelj može istovremeno biti partner u drugoj prijavi. Partneri mogu sudjelovati u više od jedne prijave.

1. UVJETI PRIJAVE PROJEKTNIH PRIJEDLOGA

**3.1 Lokacija**

Projektne aktivnosti se moraju provoditi u Republici Hrvatskoj. Pojedine aktivnosti moguće je organizirati izvan teritorija Republike Hrvatske, ako je to opravdano i nužno za postizanje ciljeva projekta.

**3.2 Trajanje i početak provedbe**

Planirano trajanje provedbe projekata je 6 do 18 mjeseci od dana sklapanja Ugovora o dodjeli bespovratnih sredstava.

Krajnji rok za završetak projektnih aktivnosti je 18 mjeseci od potpisa Ugovora o dodjeli bespovratnih sredstava. Datum početka i predviđenog završetka projekta bit će jasno utvrđen u Posebnim uvjetima Ugovora.

**3.3 Prihvatljive aktivnosti**

**U okviru ovog Poziva za dostavu projektnih prijedloga prihvatljive aktivnosti grupirane su po elementima projekta:**

***Element 1. Upravljanje projektom i administracija***

Upravljanje projektom uključuje sve aktivnosti planiranja, organiziranja, praćenja, kontrole i upravljanja ljudskim, materijalnim, financijskim i vremenskim resursima u svrhu provedbe projektnih aktivnosti kako bi se ostvarili rezultati i ciljevi projekta. Element uključuje i izvještavanje o provedbi projektnih aktivnosti i pokazateljima te financijsko izvještavanje sukladno obavezama definiranima u Ugovoru o dodjeli bespovratnih sredstava.

***Element 2. Priprema i provedba participativnih umjetničkih i kulturnih aktivnosti usmjerenih na socijalno uključivanje osoba starijih od 54 godine***

Prijavitelji pripremaju i provode kulturne i umjetničke aktivnosti u kojima sudjeluju pripadnici prve ciljne skupine (osobe starije od 54 godine) te u projektnoj prijavi obrazlažu razloge njihove socijalne isključenosti[[63]](#footnote-63), utvrđene probleme i konkretne potrebe. Aktivnosti trebaju osigurati aktivnu participaciju sudionika u svrhu jačanja njihovih individualnih sposobnosti i poboljšanja socijalne uključenosti te doprinositi razvitku njihovih socijalnih, kognitivnih, emocionalnih i kreativnih vještina. Vrstom, sadržajem i načinom provedbe, aktivnosti trebaju odgovarati interesima, mogućnostima i potrebama ciljne skupine.

Projektni prijedlozi mogu uključivati aktivnosti kao što su: organizacija i provedba umjetničkih radionica, umjetničkih kampova, realizacija kulturnih događanja (predstava, koncerata, izložaba, festivala itd.), predavanja/tribine iz različitih područja kulture i umjetnosti, organizacija posjeta pripadnika ciljne skupine kulturnim događanjima, itd. Aktivnosti i programi mogu obuhvatiti razna kulturna i umjetnička područja i formate, a osmišljavaju ih i provode osobe odgovarajućih umjetničkih i ostalih stručnih kompetencija i referenci. [[64]](#footnote-64)

Prijavitelji trebaju osigurati prostor prilagođen potrebama sudionika, posebice osobama s invaliditetom, u kojem će se predložene aktivnosti realizirati te, ovisno o individualnim potrebama sudionika, sudjelovanje odgovarajućih stručnih osoba (npr. socijalnih radnika, radnih terapeuta ili medicinskog osoblja).

Dio projektnih aktivnosti može se odnositi na prilagodbu kulturno-umjetničkih sadržaja osobama s invaliditetom. Navedene aktivnosti moraju biti jasno povezane s participativnim aktivnostima projekta te pridonositi ostvarenju ciljeva Poziva.

Uz obvezne participativne umjetničke i kulturne aktivnosti za pripadnike prve ciljne skupine, projektni prijedlog može sadržavati i aktivnosti stručnog usavršavanja umjetnika i kulturnih djelatnika u području kulturne te umjetničke edukacije i medijacije usmjerene na socijalno uključivanje osoba starijih od 54 godine. Navedene aktivnosti moraju biti relevantne za izvedbu participativnih umjetničkih i kulturnih aktivnosti sukladno opisanim potrebama pripadnika prve ciljne skupine. Prihvatljive su aktivnosti pripreme, organizacije i provedbe stručnog usavršavanja i osposobljavanja (poput specijaliziranih programa izobrazbe, radionica, seminara, treninga, tečajeva, programa mentorstva i sl.) kao i sudjelovanje na postojećim programima stručnog usavršavanja i osposobljavanja.

Sudionici stručnog usavršavanja mogu biti samo oni stručnjaci iz područja kulture i umjetnosti (pripadnici druge ciljne skupine opisane u točki 1.4 ovih Uputa) koji će, u okviru projektnog prijedloga, biti angažirani na pripremi i provedbi participativnih umjetničkih i kulturnih aktivnosti usmjerenih na socijalno uključivanje osoba starijih od 54 godine.

***Element 3. Promidžba i vidljivost***

Sve aktivnosti kojima je svrha promidžba i vidljivost projektnog prijedloga moraju osigurati osnovne elemente vidljivosti vezano uz ESI fondove, kako je opisano u točci 3.5 ovih Uputa. Komunikacijske aktivnosti mogu biti primjerice, izrada promotivnih materijala (AV sadržaja, brošura, letaka, plakata i dr.), organizacija informativnih događaja i info pultova, izrade internetskih stranica projekta, diseminacija informacija o projektu putem javnih medija (tisak, radio, televizija, internet) i sl.

**Odgovarajuće aktivnosti koje će, u okviru navedenih elemenata, doprinijeti ostvarenju općeg i specifičnih ciljeva Poziva, a nisu spomenute, također će se uzeti u obzir za financiranje.**

Projektni prijedlog **mora obuhvatiti sva tri obavezna elementa.**

Prijavitelj mora pri provedbi projektnih aktivnosti osigurati poštovanje načela jednakih mogućnosti, ravnopravnosti spolova i nediskriminacije.

**3.4 Neprihvatljive aktivnosti**

U okviru ovog Poziva za dostavu projektnih prijedloga **neprihvatljive** su sljedeće skupine aktivnosti:

* aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima
* aktivnosti koje se odnose isključivo ili većinski na pojedinačne stipendije za studije ili radionice
* aktivnosti koje se odnose isključivo na razvoj strategija, planove i druge slične dokumente
* aktivnosti koje se odnose na kapitalne investicije, kao što su obnova ili izgradnja zgrade
* aktivnosti koje se odnose isključivo na istraživanje
* aktivnosti vezane uz ostvarivanje dobiti
* donacije u dobrotvorne svrhe
* zajmovi drugim organizacijama ili pojedincima itd.
* aktivnosti i projekti koji su povezani s političkim ili vjerskim aktivnostima
* jednokratna događanja poput konferencija, okruglih stolova, seminara ili sličnih događanja. Takve aktivnosti se mogu financirati samo ako su dijelom šireg projekta. U tu svrhu, same pripremne aktivnosti za konferenciju i slična događanja ne predstavljaju takav širi projekt.
* projekti čije aktivnosti su isključivo odnosi s javnošću.

**Općenito, aktivnosti koje ne doprinose ostvarivanju općeg i specifičnih ciljeva ovog Poziva nisu prihvatljive za financiranje.**

**3.5 Informiranje i vidljivost**

Korisnik i (ako je primjenjivo) partner mora/ju osigurati vidljivost EU financiranja sukladno Uputama za korisnike sredstava *Informiranje, komunikacija i vidljivost projekata financiranih iz strukturnih fondova i Kohezijskog fonda u financijskom razdoblju 2014. – 2020*.*[[65]](#footnote-65).*

Korisnik i (ako je primjenjivo) partner je dužan poduzeti sve potrebne korake kako bi objavio činjenicu da EU sufinancira projekt te da se projekt provodi u sklopu OPULJP koji se sufinancira iz ESF.

4. FINANCIJSKI ZAHTJEVI

**4.1 Prihvatljivost izdataka**

Proračun projekta je procjena troškova provedbe svih projektnih aktivnosti. Iznosi uključeni u proračun projekta moraju biti realni i troškovno učinkoviti, tj. navedeni troškovi moraju biti nužni za ostvarivanje očekivanih ishoda i rezultata te temeljeni na tržišnim cijenama. Planirani izdaci projekta moraju biti u skladu s Pravilnikom o prihvatljivosti izdataka (Narodne novine br. 149/14, 14/16 i 74/16) u okviru Europskog socijalnog fonda, te ovim Uputama.

**4.1.1 Prihvatljivi izdaci**

Prihvatljivi izdaci moraju kumulativno ispunjavati opće uvjete prihvatljivosti izdataka:

1. u skladu su s Pravilnikom o prihvatljivosti izdataka u okviru Europskog socijalnog fonda,
2. povezani su s projektom i nastali u okviru projekta za koji je preuzeta obveza Ugovorom o dodjeli bespovratnih sredstava,
3. nastali su u skladu s nacionalnim zakonodavstvom i zakonodavstvom Europske unije,
4. stvarno su nastali kod korisnika i, ako je primjenjivo, partnera,
5. dokazivi su putem računa ili računovodstvenih dokumenata jednake dokazne vrijednosti, pri čemu su predujmovi isplaćeni dobavljačima roba, izvođačima radova te pružateljima usluga u skladu s odredbama ugovora sklopljenih s tim subjektima prihvatljivim za sufinanciranje,
6. da su nastali tijekom razdoblja prihvatljivosti izdataka sukladno točki 2.4 Posebnih uvjeta Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020,
7. usklađeni su s primjenjivim pravilima javne nabave,
8. usklađeni su s odredbama čl. 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugoga financijskog instrumenta Europske unije.

Prihvatljive izdatke predstavljaju **izravni (neposredni)** i **neizravni (posredni)** **troškovi projekta**.

**IZRAVNI TROŠKOVI**

**Izravni troškovi** su oni troškovi koji su u **izravnoj vezi s ostvarenjem jednog ili više ciljeva projekta, odnosno izravno povezani s pojedinačnom aktivnosti projekta i kada se veza s tom pojedinačnom aktivnošću može pokazati.**

Izravni troškovi obuhvaćaju dvije potkategorije troškova:

1. izravni troškovi osoblja
2. ostali izravni troškovi.

**IZRAVNI TROŠKOVI OSOBLJA** su troškovi rada koje je moguće jasno identificirati i koji proizlaze iz ugovora/rješenja između poslodavca (institucije i/ili organizacije) i zaposlenika ili ugovora o uslugama za vanjsko osoblje između naručitelja i fizičke osobe u vrijednosti manjoj od 200.000,00 kn bez poreza na dodanu vrijednost, a isplaćuju se osoblju za obavljeni rad koji je izravno povezan s operacijom[[66]](#footnote-66).

**IZRAVNI TROŠKOVI OSOBLJA UKLJUČUJU**:

1. plaću voditelja/koordinatora projekta i plaće drugih osoba koje izravno sudjeluju u provedbi projektnih aktivnosti, odnosno izravno doprinose ostvarenju jednog ili više ciljeva projekta, i to prema udjelu radnog vremena koje osoba provodi na provedbi projektnih aktivnosti [uključujući sve pripadajuće poreze i prireze, doprinose iz plaće, dodatke na plaću koji proizlaze iz zakona, propisa i/ili internih akata organizacija/institucija, a dodjeljuju se temeljem radnog odnosa; prihvatljive naknade troškova prema odredbama Pravilnika o porezu na dohodak (NN 1/17) - prehrana, prijevoz, prigodne nagrade radniku u stvarno isplaćenom iznosu, a najviše do neoporezivog godišnjeg iznosa; naknade plaće za koje poslodavac ne može dobiti povrat iz drugih izvora (npr. bolovanje do 42 dana); druge osobne primitke u skladu s važećim radnim zakonodavstvom];
2. naknade za vanjske usluge fizičkih osoba izravno vezane uz provedbu projektnih aktivnosti (npr. ugovori o uslugama za umjetnike, kustose, dizajnere, predavače i druge stručnjake na provedbi projekta koji nisu zaposlenici korisnika, a u izravnoj su vezi s ostvarenjem jednog ili više ciljeva projekta; ugovori o uslugama za odgovarajuće stručne osobe ako potrebe krajnjih korisnika podrazumijevaju njihovo sudjelovanje u provedbi projektnih aktivnosti). Pri angažiranju izvršitelja vanjskih usluga putem ugovora o djelu ili autorskih ugovora[[67]](#footnote-67) treba voditi računa o zakonskim odredbama koje ove poslove utvrđuju kao privremene i povremene.

**Napomena:** **Izravni troškovi osoblja ne uključuju**:

1. putne troškove (osim troškova prijevoza osoblja koje je obuhvaćeno zakonski reguliranim davanjima na plaću)
2. ugovore o uslugama s pravnim osobama
3. ugovore o uslugama s fizičkim osobama koji su potpisani u okviru postupka javne nabave
4. materijale potrebne osoblju projekta za provedbu projektnih aktivnosti ili zadataka

**OSTALI IZRAVNI TROŠKOVI:**

Pregled primjera osnovnih vrsta **ostalih izravnih troškova** (izravnih troškova koji nisu troškovi osoblja) koji su prihvatljivi u okviru ovog Poziva:

* naknade za vanjske usluge izravno povezane s provedbom projektnih aktivnosti isplaćene pravnim osobama
* naknade za vanjske usluge izravno povezane s provedbom projektnih aktivnosti isplaćene fizičkim osobama temeljem ugovora potpisanih u okviru postupka javne nabave
* putni troškovi sudionika projektnih aktivnosti i osoblja (troškovi prijevoza, smještaja, dnevnice)[[68]](#footnote-68)
* troškovi sudjelovanja pripadnika ciljnih skupina u projektnim aktivnostima (npr. ulaznice),
* kotizacije,
* najam prostora za provedbu projektnih aktivnosti, osim za element „Upravljanje projektom i administracija“,
* najam i kupnja opreme za provedbu projektnih aktivnosti, osim za element „Upravljanje projektom i administracija“,
* nabava radnog materijala za provedbu projektnih aktivnosti,
* usluge s područja informacijsko-komunikacijske tehnologije,
* usluge prevođenja,
* savjetodavne usluge (npr. studija ili istraživanje),
* usluge vezane uz izobrazbu i osposobljavanje, osim izravnih troškova osoblja,
* produkcijski troškovi za provedbu kulturno-umjetničkog programa (izložba, festival, prezentacija u javnom prostoru itd.), osim izravnih troškova osoblja,
* troškovi izrade tiskanih materijala i drugih promotivnih materijala (npr. materijal za radionice, programske knjižice, plakati, katalozi i slično),
* troškovi ugostiteljskih usluga,
* troškovi promotivnih aktivnosti izravno povezanih s ostvarivanjem ciljeva projekta:
* troškovi organizacije promotivnih aktivnosti (npr. najam prostora, audio-vizualnih pomagala itd.),
* materijalni troškovi koji su potrebni za organizaciju okruglih stolova, tiskovnih konferencija (npr. promotivni materijali, pozivi, troškovi osvježenja),
* priprema, oblikovanje, prijevod, tisak promotivnog materijala i dostava,
* izrada promotivnih video/audio materijala,
* uspostava i održavanje internetskih stranica,
* troškovi oglasa, objava, odnosno zakupa medijskog prostora,
* troškovi vezani uz aktivnosti promidžbe i vidljivosti sukladno točki 3.5 ovih Uputa.
* radovi u svrhu otklanjanja arhitektonskih barijera koje osobama s invaliditetom otežavaju/onemogućavaju pristup kulturno-umjetničkim sadržajima.

Navedeni troškovi ne predstavljaju iscrpnu listu.

**Napomena:**

Troškovi, koji se odnose na aktivnosti stručnog usavršavanja umjetnika i kulturnih djelatnika u području kulturne te umjetničke edukacije i medijacije usmjerene na socijalno uključivanje osoba starijih od 54 godine, mogu iznositi **najviše 20% vrijednosti projekta.** Svako smanjenje iznosa ukupne vrijednosti projekta, nakon provjere od strane nadležnog tijela, razmjerno će utjecati na iznose koji su prihvaćeni za navedenu namjenu.

Troškovi koji se odnose na radove uklanjanja arhitektonskih barijera koje osobama s invaliditetom (pripadnici prve ciljne skupine) otežavaju/onemogućavaju pristup kulturno-umjetničkim sadržajima i/ili nabavu opreme za provedbu projektnih aktivnosti mogu iznositi najviše **30% vrijednosti projekta**. Svako smanjenje iznosa ukupne vrijednosti projekta, nakon provjere od strane nadležnog tijela, razmjerno će utjecati na iznos koji je prihvaćen za navedenu namjenu.

Troškovi prilagodbe kulturnih i umjetničkih sadržaja osobama s invaliditetom, troškovi radova uklanjanja arhitektonskih barijera te troškovi kupnje opreme prihvatljiv su trošak ukoliko se jasno mogu povezati s projektnim aktivnostima, odnosno ukoliko doprinose ostvarenju ciljeva projekta.

Troškovi radova uklanjanja arhitektonskih barijera prihvatljiv su trošak ukoliko se odnose na prostor koji je u vlasništvu prijavitelja i/ili partnera, odnosno u vlasništvu Republike Hrvatske ili jedinice lokalne i područne (regionalne) samouprave i za koji prijavitelj i/ili partner ima ugovor o korištenju/zakupu za razdoblje koje nije kraće od tri godine od datuma objave Poziva.

Svi izravni troškovi obračunavaju se metodom **stvarno nastalih troškova**, što znači da ih je tijekom provedbe potrebno pravdati prilaganjem popratne dokumentacije ili uvidom u istu.

**NEIZRAVNI TROŠKOVI**

U **neizravne prihvatljive troškove** ubrajaju seonitroškovi koji nastaju u okviru projekta, ali nisu u izravnoj vezi s ostvarenjem jednog ili više ciljeva projekta.

U neizravne troškove spadaju, primjerice:

* računovodstvo (trošak knjigovodstvenih usluga),
* administrativni troškovi (naknade za osobe ovlaštene za zastupanje društva, čije se odgovornosti ne odnose isključivo na projekt),
* troškovi operativnog osoblja (ljudski resursi, financijske i administrativne usluge, usluge tajništva te pravne usluge) neophodne za poslovanje,
* najam uredskog prostora za administrativnu provedbu projekta,
* naknade za električnu i toplinsku energiju, plin i vodu, naknade za zbrinjavanje otpadnih voda i dr. režijski troškovi,
* troškovi poštarine, telefona, interneta, kurirske usluge,
* naknada za usluge koje nisu u izravnoj vezi s provedbom projektne aktivnosti, a dio su općeg poslovanja nekog subjekta (npr. usluge izrade dokumentacije za postupak javne nabave, provedba postupka nabave ).

U okviru ovog Poziva, neizravni troškovi se obračunavaju **fiksnom stopom u visini 15% prihvatljivih izravnih troškova osoblja sukladno članku 68., stavku 1., točki (b) Uredbe 1303/2013**, tj. neizravni troškovi iznose 15% prihvatljivih izravnih troškova osoblja.

**Izračun:**

**C** = **A** X **B**

A= Zbroj svih prihvatljivih izravnih troškova osoblja

B= Fiksna stopa (15%)

C= Neizravni troškovi

***Napomena: Tijekom provjera i odobravanja zahtjeva za nadoknadom sredstava neće se vršiti kontrola popratne dokumentacije za navedene neizravne troškove izračunate primjenom fiksne stope.***

U slučaju da neizravni troškovi projektnog prijedloga iznose više od iznosa neizravnih troškova izračunatih primjenom fiksne stope, razliku snosi korisnik i ona se ne navodi u projektnom prijedlogu.

Svako smanjenje iznosa izravnih troškova osoblja koje je nadležno tijelo PT2 (Nacionalna zaklada za razvoj civilnoga društva) na temelju provjere tijekom provedbe projekta proglasilo neprihvatljivim, proporcionalno utječe i na iznos neizravnih troškova izračunatih primjenom fiksne stope koji će biti isplaćeni korisniku.

Sukladno navedenom ukupno prihvatljivi troškovi projekta se izračunavaju na sljedeći način:

Ukupno prihvatljivi troškovi projekta = **A+C+D**

**A**= Zbroj svih prihvatljivih izravnih troškova osoblja

**C**= Neizravni troškovi

**D**= Zbroj svih ostalih prihvatljivih izravnih troškova

Nakon što prijavitelj u Prijavni obrazac A, stranica „Elementi projekta i proračun“, uvrsti i označi sve izravne troškove osoblja oznakom „izravni troškovi osoblja“, pod elementom "Upravljanje projektom i administracija" uvrštava jednu stavku troška pod nazivom „Ukupni neizravni troškovi projekta“ te upisuje iznos dobiven primjenom postotka (15%) na zbroj svih izravnih troškova osoblja, a u stupcu "Oznake" za tu stavku troška odabire oznaku "indirektni troškovi". Dakle, primjenjuje se točno 15% na iznos naveden pod „Ukupan iznos izravnih troškova osoblja“ u „Sažetku troškova po oznakama“ na str. 5 Prijavnog obrasca A.

Postotak neizravnih troškova ugovara se u iznosu od 15% ukupnih izravnih troškova osoblja što znači da u „Sažetku troškova po oznakama“ na str. 5 Prijavnog obrasca A iznos naveden pod „Ukupni iznos indirektnih troškova“ mora iznositi točno 15% iznosa navedenog pod „Ukupan iznos izravnih troškova osoblja“.

Nakon provedenog postupka provjere prihvatljivosti izdataka, iznos ukupnih neizravnih troškova projekta dobiven primjenom postotka fiksne stope (15%) prilagođava se konačnom ukupnom iznosu izravnih troškova osoblja, pri čemu se iznos ukupnih prihvatljivih troškova bespovratnih sredstava (naznačen na str. 6 Prijavnog obrasca A) ne smije povećati u odnosu na zatražen u prvobitno podnesenom Prijavnom obrascu A. Slijedom navedenog, u slučaju da je potrebno povećati iznos neizravnih troškova kako bi odgovarao primjeni fiksne stope od 15%, korekcije će biti provedene na troškovima elementa projekta „Upravljanje projektom i administracija“, te po potrebi na troškovima ostalih elemenata projekta.

**4.1.2 Neprihvatljivi izdaci**

U neprihvatljive izdatke spadaju:

* kamate na dug,
* ulaganja u kapital ili kreditna ulaganja,
* porez na dodanu vrijednost (PDV) za koji korisnik ima mogućnost povrata (povrativi PDV),
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika,
* kupnja korištene opreme,
* kupnja opreme i vozila koja se koriste u svrhu upravljanja projektom, a ne izravno za provedbu projektnih aktivnosti,
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
* kazne, financijske globe i troškovi sudskih sporova,
* gubici zbog fluktuacija valutnih tečaja i provizija na valutni tečaj,
* plaćanje neoporezivih bonusa zaposlenima,
* bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode,
* neizravni troškovi koji premašuju vrijednost od 15% prihvatljivih izravnih troškova osoblja,
* troškovi koji su već bili financirani iz javnih izvora, odnosno troškovi koji se u razdoblju provedbe projekte financiraju iz drugih izvora,
* drugi troškovi koji nisu u neposrednoj povezanosti sa sadržajem i ciljevima projekta;
* kupnja infrastrukture, zemljišta i nekretnina,
* amortizacija trajne materijalne imovine,
* standardne veličine jediničnih troškova, fiksni iznosi koji nisu veći od 100.000,00 EUR javnog doprinosa, financiranje primjenom fiksnih stopa (izuzev primjene fiksne stope u visini od 15% izravnih troškova osoblja), utvrđeno primjenom postotka na jednu ili više utvrđenih kategorija troškova,
* izdaci povezani s uslugom revizije projekta koju nabavlja korisnik,
* izdatak koji ispunjava uvjete za potporu iz EFRR-a,
* izdaci jamstava koja izdaje banka ili druga financijska institucija.

**4.1.3. Nabava**

Prilikom nabave opreme i usluga, svi korisnici bespovratnih sredstava i partneri koji su obveznici Zakona o javnoj nabavi su dužni poštivati odredbe Zakona o javnoj nabavi koji je na snazi u trenutku pripreme postupaka nabave, dok su ostale pravne osobe dužne poštivati odredbe Dodatka 1 Postupci javne nabave za entitete koji nisu obveznici Zakona o javnoj nabavi (Prilog 4.). Nepridržavanje navedenog dovest će do neprihvatljivosti troškova i oduzimanja dodijeljenih sredstava.

**4.2 Prihodi od projektnih aktivnosti**

Projekt u pravilu ne smije ostvarivati prihod od projektnih aktivnosti. Nije dopušteno naplaćivati sudjelovanje u projektnim aktivnostima. Ako tijekom provedbe projekta ipak dođe do ostvarenja određenog prihoda, ukupan iznos bespovratnih sredstava bit će umanjen za iznos ostvarenog prihoda i to na temelju podnesenog završnog izvješća.

5. POSTUPAK PRIJAVE

Prijava mora biti na hrvatskom jeziku i latiničnom pismu te elektronički ispunjena na Prijavnom obrascu A koji je dostupan na sljedećoj poveznici: <https://esif-wf.mrrfeu.hr/>. Korisnički priručnik za prijavni obrazac A, kao i ostali obrasci koji su dio natječajne dokumentacije, može se preuzeti na sljedećim poveznicama: [http://www.strukturnifondovi.hr](http://www.strukturnifondovi.hr/) i http://www.esf.hr/.

Za rad s aplikacijom nužno je koristiti sljedeće mrežne preglednike: Internet Explorer 9 ili novije verzije, Mozilla Firefox 17.0 ili novije verzije te Google Chrome 23.0 ili novije verzije.

**5.1 Način podnošenja projektnog prijedloga**

Projektni prijedlozi podnose se isključivo preporučenom poštanskom pošiljkom na sljedeću adresu:

Nacionalna zaklada za razvoj civilnoga društva

Štrigina 1a

10000 Zagreb

Prilikom podnošenja projektnog prijedloga poštanskom pošiljkom, podatak o datumu predaje projektnog prijedloga na Poziv smatra se datumom podnošenja projektnog prijedloga zabilježenim na paketu/omotnici od strane davatelja poštanske usluge.

Kod podnošenja projektnog prijedloga poštanskom pošiljkom na zaprimljenom paketu/omotnici **mora biti jasno i čitljivo naznačen datum slanja projektnog prijedloga**. Datum slanja projektnog prijedloga na paket/omotnicu ne upisuje sam prijavitelj.

Ukoliko kod podnošenja projektnog prijedloga poštanskom pošiljkom na paketu/omotnici nije zabilježen datum, takav projektni prijedlog se isključuje.

Ukoliko zabilježeni datum na paketu/omotnici nije jasno i čitljivo naznačen, prijavitelj može u postupku dodjele biti zatražen da osigura službeni dokaz s navedenim podatkom (npr. Potvrda o primitku preporučene pošiljke). Ukoliko na taj zahtjev prijavitelj nije u mogućnosti osigurati službeni dokaz o nedvojbenom datumu podnošenja projektnog prijedloga poštanskom pošiljkom, takav projektni prijedlog se isključuje.

Prijavu je potrebno poslati u **zatvorenom paketu/omotnici**. Na vanjskoj strani omotnice se navodi (vidi Prilog 5. natječajne dokumentacije Poziva - Predložak adresiranja paketa/omotnice):

1. referentni broj i naziv Poziva UP.02.1.1.03 „Umjetnost i kultura 54+“
2. naziv i adresu prijavitelja
3. naznaku »NE OTVARATI – PRIJAVA NA POZIV NA DOSTAVU PROJEKTNIH PRIJEDLOGA«

Predaja prijave znači da se prijavitelj i, u slučaju projektnog partnerstva, svi partneri slažu s uvjetima Poziva i kriterijima za ocjenjivanje.

Projektni prijedlozi dostavljeni na neki drugi način, predani prije objave Poziva, predani u razdoblju trajanja obustave Poziva, ili predani nakon zatvaranja Poziva bit će odbačeni. Zaprimljene prijave ne vraćaju se prijaviteljima.

Formalno potpunim smatra se projektni prijedlog koji sadrži sve popunjene obvezne obrasce te popratnu dokumentaciju kako je navedeno u natječajnoj dokumentaciji Poziva:

1. **Prijavni obrazac A**

FORMAT U KOJEM SE DOSTAVLJA: **elektronička verzija** u izvornom PDF formatu izvezenom iz ESIF MIS sustava (tzv. izvezeni PDF format) - spremljen za službeno podnošenje sa zabilježenim datumom i vremenom kad je izvezen iz ESIF MIS sustava te ne smije biti spremljen kao skica. Elektronička verzija treba biti dostavljena na CD-R-u.

1. **Prijavni obrazac B**

FORMAT U KOJEM SE DOSTAVLJA: u originalu **papirnata verzija** potpisana od ovlaštene osobe i ovjerena službenim pečatom organizacije te **elektronička preslika** potpisanog i ovjerenog dokumenta. Elektronička preslika treba biti dostavljena na CD-R-u.

1. **Izjava prijavitelja** o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu **(Obrazac 3)**[[69]](#footnote-69)

FORMAT U KOJEM SE DOSTAVLJA: u originalu **papirnata verzija** potpisana od ovlaštene osobe i ovjerena službenim pečatom organizacije te **elektronička preslika** potpisanog i ovjerenog dokumenta. Elektronička preslika treba biti dostavljena na CD-R-u.

1. **Izjava partnera** o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu **(Obrazac 4)** *(ako je primjenjivo)*

FORMAT U KOJEM SE DOSTAVLJA: u originalu **papirnata verzija** potpisana od ovlaštene osobe i ovjerena službenim pečatom organizacije te **elektronička preslika** potpisanog i ovjerenog dokumenta. Elektronička preslika treba biti dostavljena na CD-R-u.

1. **Kopija odgovarajućeg temeljnog akta** prijavitelja i, ako je primjenjivo, svakog partnera, iz kojega je razvidno da prijavitelj/partner obavlja djelatnost u području kulture i umjetnosti, odnosno socijalne djelatnosti (nije primjenjivo za jedinice lokalne i regionalne samouprave)

Ukoliko je udruga uskladila svoj statut s odredbama Zakona o udrugama (NN 74/2014), nije ga potrebno dostavljati. Ako je statut usklađen, ali nije vidljiv u Registru udruga, potrebno je dostaviti presliku ovjerenog usklađenog statuta. Ako je udruga podnijela zahtjev za usklađivanje statuta sa Zakonom, dostavlja presliku važećeg statuta i potvrdu o predaji zahtjeva nadležnog ureda ako u Registru udruga nije vidljiv taj status.

FORMAT U KOJEM SE DOSTAVLJA: **elektronička** **preslika** dokumenta/ata. Elektronička preslika treba biti dostavljena na CD-R-u. (ukoliko je primjenjivo).

1. **Potvrda Ministarstva financija/Porezne uprave** o nepostojanju javnog duga po osnovi javnih davanja, koja ne smije biti starija od datuma objave Poziva, za prijavitelja i, ako je primjenjivo, partnera/e.

FORMAT U KOJEM SE DOSTAVLJA: **elektronička preslika** dokumenta. Elektronička preslika treba biti dostavljena na CD-R-u.

1. **Potvrda o vlasništvu nekretnine ili ugovor o korištenju/zakupu i suglasnost vlasnika nekretnine za izvođenje radova uklanjanja fizičkih barijera koje osobama s invaliditetom onemogućavaju ili otežavaju pristup**[[70]](#footnote-70)**- samo za projektne prijedloge koji uključuju radove uklanjanja arhitektonskih barijera**

* ako je prijavitelj/partner vlasnik nekretnine na koju se odnose radovi, dužan je priložiti dokaz o vlasništvu (zemljišnoknjižni izvadak, ne stariji od 6 mjeseci u trenutku objave Poziva, kojim se dokazuje vlasništvo na nekretnini za koju se podnosi projektni prijedlog)
* ako je nekretnina na koju se odnose radovi dana na korištenje ili u zakupu, prijavitelj/partner je dužan priložiti ugovor o korištenju/zakupu, čije je trajanje najmanje 3 godine od dana objave Poziva te potpisanu suglasnost vlasnika nekretnine (u vlasništvu RH, odnosno jedinica lokalne i područne (regionalne) samouprave) za radove predviđene projektnim prijedlogom.

FORMAT U KOJEM SE DOSTAVLJA: **elektronička** **preslika** dokumenta. Elektronička preslika treba biti dostavljena na CD-R-u.

Izvornici ili ovjerene preslike dokumentacije koja je dostavljena kao preslika dostavljaju se naknadno, isključivo na zahtjev Nacionalne zaklade za razvoj civilnoga društva.

**5.2 Rok za podnošenje projektnih prijedloga**

Poziv se vodi u modalitetu otvorenog privremenog poziva za dostavu projektnih prijedloga s krajnjim rokom za podnošenje projektnih prijedloga **24. 07. 2017.**

U obzir će se kao pravodobni uzimati projektni prijedlozi poslani poštanskim putem kao preporučene pošiljke koje na omotnici budu označene poštanskim žigom do uključivo 24. 07. 2017.

**5.3 Izmjene i dopune Poziva na dostavu projektnih prijedloga**

U slučaju da se Poziv na dostavu projektnih prijedloga i natječajna dokumentacija izmijene ili dopune prije datuma zatvaranja natječaja, sve izmjene i dopune bit će objavljene na internetskoj stranici ESF-a ([www.esf.hr](http://www.esf.hr)) i središnjoj internetskoj stranici ESI fondova ([www.strukturnifondovi.hr](http://www.strukturnifondovi.hr)). Prijavitelji su obvezni poštovati sve izmjene i dopune Poziva i natječajne dokumentacije sukladno objavljenim uputama.

Ukoliko je projektni prijedlog dostavljen nadležnom tijelu (Nacionalnoj zakladi za razvoj civilnoga društva) prije navedene izmjene ili dopune, prijavitelj može povući projektni prijedlog (tako da nadležno tijelo pisanom obaviješću izvijesti o povlačenju) i, do isteka roka za podnošenje projektnih prijedloga, dostaviti novu projektnu prijavu.

**5.4 Obustava, ranije zatvaranje i produženje roka za dostavu projektnih prijedloga**

U slučaju potrebe za:

* obustavljanjem pokrenutog Poziva (prije isteka roka za podnošenje projektnih prijedloga u modalitetu privremenog poziva, odnosno prije iscrpljenja raspoložive financijske omotnice u modalitetu trajnog poziva) i/ili
* zatvaranjem pokrenutog Poziva (prije isteka roka za podnošenje projektnih prijedloga u modalitetu privremenog poziva, odnosno iscrpljenjem raspoložive financijske omotnice u modalitetu trajnog poziva) ranije no što je predviđeno objavljenom dokumentacijom PDP-a i/ili
* produženjem roka za podnošenje projektnih prijedloga (u modalitetu privremenog poziva)

Ministarstvo kulture na središnjoj internetskoj stranici ESI fondova ([www.strukturnifondovi.hr](http://www.strukturnifondovi.hr)) i stranici ESF-a ([www.esf.hr](http://www.esf.hr)) objavljuje obavijest koja sadržava obrazloženje i u kojoj se navodi da je:

* Poziv obustavljen na određeno vrijeme (navodeći razdoblje obustave), ili
* Poziv zatvoren (navodeći točan datum zatvaranja), ili
* rok za predaju projektnih prijedloga produžen (navodeći točan datum za privremene pozive).

**5.5 Otkazivanje Poziva**

Poziv se može otkazati u bilo kojoj fazi postupka dodjele ukoliko:

* je bilo nepravilnosti u postupku, osobito ako je utvrđeno nejednako postupanje prema prijaviteljima ili je narušeno načelo zabrane diskriminacije,
* su nastupile izvanredne okolnosti ili viša sila koje onemogućavaju redovno obavljanje planiranih aktivnosti,
* nakon isteka roka za podnošenje projektnih prijedloga nije zaprimljen niti jedan projektni prijedlog ili niti jedan projektni prijedlog ne udovoljava kriterijima dodjele.

Navedena obavijest objavljuje se na središnjoj internetskoj stranici ESI fondova i stranici ESF-a.

**5.6 Dodatne informacije**

**Pitanja i odgovori**

Pitanja u vezi s PDP-om prihvatljivi prijavitelji i partneri mogu poslati elektroničkom poštom najkasnije 14 kalendarskih dana prije isteka roka za podnošenje projektnih prijedloga na adresu elektroničke pošte [esf@min-kulture.hr](mailto:esf@min-kulture.hr). Pod predmet elektroničke pošte obvezno navesti referentni broj i naziv Poziva. Sva zaprimljena pitanja se s odgovorima objavljuju u dijelu 'Pitanja i odgovori' na središnjoj internetskoj stranici ESI fondova i stranici ESF-a, najkasnije sedam kalendarskih dana prije isteka roka za podnošenje projektnih prijedloga u modalitetu privremenog poziva.

Ministarstvo kulture nije obvezno davati pojašnjenja na pitanja pristigla nakon navedenog roka, niti odgovarati na pitanja fizičkih ili pravnih osoba koji nisu prihvatljivi prijavitelj ili partner na ovaj Poziv.

**Informativne radionice**

Za prihvatljive prijavitelje bit će organizirane informativne radionice najkasnije 21 kalendarski dan prije isteka roka za podnošenje projektnih prijedloga. Informacije o točnom datumu i mjestu održavanja radionica objavljene su na mrežnim stranicama ESI fondova i stranici ESF-a.

Prijavnice za sudjelovanje na radionicama dostavljaju se na adresu elektroničke pošte [esf-prijava@min-kulture.hr](mailto:esf-prijava@min-kulture.hr). Pod predmet elektroničke pošte navesti referentni broj i naziv Poziva*.*

**Okvirni raspored procesa prijave i odabira:**

|  |  |
| --- | --- |
|  | DATUM |
| Objava Poziva za dostavu projektnih prijedloga | 23.05.2017. |
| Rok za podnošenje projektnog prijedloga | 24.07.2017. |
| Informacija prijavitelju o stanju prijave nakon administrativne provjere | 8 radnih dana od donošenja odluke o statusu |
| Informacija prijavitelju o stanju prijave nakon postupka procjene kvalitete | 8 radnih dana od donošenja odluke o statusu |
| Dostava Odluke o financiranju | 8 radnih dana od njezinog donošenja |
| Potpisivanje Ugovora o dodjeli bespovratnih sredstava | 30 radnih dana od donošenja Odluke o financiranju |

U modalitetu privremenog poziva postupak dodjele u pravilu ne može trajati duže od 120 kalendarskih dana, računajući od prvog sljedećeg dana od dana isteka roka za podnošenje projektnih prijedloga, a završava danom donošenja i objave Odluke o financiranju.

**Povlačenje projektnog prijedloga**

Do trenutka potpisivanja Ugovora o dodjeli bespovratnih sredstava, prijavitelj pisanom obaviješću upućenom nadležnom tijelu (Nacionalnoj zakladi za razvoj civilnoga društva) može povući svoj projektni prijedlog.

6. POSTUPAK DODJELE

Postupak dodjele bespovratnih sredstava provodi se u tri dijela:

1. **Administrativna provjera** (zaprimanje, registracija i administrativna provjera),
2. **Procjena kvalitete** (provjera prihvatljivosti prijavitelja i, ako je primjenjivo, partnera provjera prihvatljivosti projekta, ciljeva projekta i projektnih aktivnosti, ocjenjivanje kvalitete i provjera prihvatljivosti izdataka),
3. **Donošenje Odluke o financiranju** (donosi se za projekte koji su uspješno prošli postupak dodjele bespovratnih sredstava).

Nacionalna zaklada za razvoj civilnoga društva obavještava prijavitelje o statusu njihova projektnog prijedloga pisanim putem po završetku 1. i 2. dijela postupka dodjele bespovratnih sredstava i to:

* uspješne prijavitelje – da su njihovi projektni prijedlozi odabrani za sljedeću fazu dodjele, odnosno
* neuspješne prijavitelje – da njihovi projektni prijedlozi nisu odabrani za sljedeću fazu dodjele s obrazloženjem,

u roku od **8 radnih dana od dana donošenja odluke o statusu** navedenog projektnog prijedloga (uspješan ili neuspješan).

Dostava obavijesti prijavitelju obavlja se poštanskim i/ili elektroničkim putem. Dostava poštanskim putem obavlja se slanjem pisane obavijesti preporučeno s povratnicom te se smatra obavljenom u trenutku kada je prijavitelj zaprimio pisanu obavijest, što se dokazuje potpisom na povratnici. Dostava elektroničkim putem smatra se obavljenom kada je zaprimljena elektronička pošta s potvrdom („isporučeno/pročitano“). U svrhu dokazivanja slanja dovoljno je da je obavijest uspješno poslana samo na jedan od navedenih načina. Kao datum zaprimanja obavijesti od kojeg teku svi daljnji rokovi uzima se datum dostave koji je nastupio prvi.

Ako se ponovljena pisana obavijest kojom se prijavitelj/korisnik obavještava o isključenju njegova projektnog prijedloga iz (daljnjeg) postupka dodjele ili neprihvaćanju njegova projektnog prijedloga za financiranje bespovratnim sredstvima nije mogla dostaviti niti na jedan od opisanih načina u roku od šest radnih dana od dana kad je po prvi put dostavljena na adresu elektroničke pošte i/ili adresu i/ili ovlaštenoj osobi koju je prijavitelj/korisnik naznačio u projektnom prijedlogu i/ili u pisanoj obavijesti nadležnom tijelu, smatra se da je dostava obavljena protekom navedenog roka. **Obveza je prijavitelja da o svakoj promjeni**, odnosno okolnostima koje bi možebitno odgodile uvrštavanje projektnog prijedloga u Odluku o financiranju ili utjecale na ispravnost dodjele, **bez odgode obavijesti nadležno tijelo**.

**6.1 Administrativna provjera**

Administrativna provjera je postupak provjere usklađenosti projektnih prijedloga s administrativnim kriterijima primjenjivima na postupak dodjele.

Projektni prijedlozi moraju se dostaviti na adresu i u roku kako je navedeno u točkama 5.1 i 5.2. Nacionalna zaklada za razvoj civilnoga društva će provesti administrativnu provjeru projektnih prijedloga i prijavitelja prema sljedećim kriterijima:

|  |  |  |
| --- | --- | --- |
| **Br.** | **Uvjeti za registraciju i administrativnu provjeru** | **Mogućnost traženja zahtjeva za pojašnjenjima (Da/Ne)** |
| 1. | Zaprimljeni prijavni paket/omotnica je zatvoren. | Ne |
| 2. | Prijavni paket/omotnica predana je u propisanom roku. | Ne |
| 3. | Na zaprimljenom prijavnom paketu/omotnici projektnog prijedloga zabilježen je datum podnošenja projektnog prijedloga. | Ne |
| 4. | Projektni prijedlog predan je na propisanom mediju i u propisanom formatu. | Da |
| 5. | Projektni prijedlog istovjetan je u svim dostavljenim medijskim formatima (u elektroničkoj i papirnatoj verziji pripadajućeg obrasca, gdje su zatražene obje verzije (papirnata i elektronička). | Da |
| 6. | Projektni prijedlog ispunjen je po ispravnim predlošcima. | Da |
| 7. | Projektni prijedlog sadrži sve obvezne priloge i prateće dokumente gdje je to predviđeno dokumenti su potpisani od ovlaštene osobe i ovjereni službenim pečatom organizacije. | Da |

U postupku provjere nadležno tijelo može od prijavitelja zatražiti dodatna pojašnjenja vezano uz dostavljenu dokumentaciju što ne podrazumijeva naknadnu dostavu obvezne dokumentacije. Prijavitelji su obvezni postupiti u skladu sa zahtjevom u za to određenom roku.

Ukoliko projektni prijedlog ne udovoljava svim zahtjevima za administrativnu provjeru, bit će isključen iz daljnjeg postupka dodjele pri čemu provjera preostalih uvjeta nije više potrebna.

**6.2 Procjena kvalitete**

Tijekom provedbe faze procjene kvalitete Nacionalna zaklada za razvoj civilnoga društva osniva Odbor za odabir projekata (OOP). U sklopu postupka procjene kvalitete provodi se ocjenjivanje projektnih prijedloga prema kriterijima odabira (KO) na temelju utvrđene metodologije kriterija odabira i sukladno pitanjima za kvalitativnu procjenu, te se provodi provjera prihvatljivosti prijavitelja i partnera, prihvatljivosti projekata, prihvatljivosti ciljeva projekta i projektnih aktivnosti te provjera prihvatljivosti izdataka.

**Provjera prihvatljivosti prijavitelja (i partnera ako je primjenjivo)**

|  |  |  |
| --- | --- | --- |
| **Br.** | **Prihvatljivosti prijavitelja, partnera (ako je primjenjivo)** | **Mogućnost traženja zahtjeva za pojašnjenjima (Da/Ne)** |
| 1. | Prijavitelj (ako je primjenjivo i partner) je prihvatljiv po obliku pravne osobnosti i, ako je primjenjivo, partnerstvo čini propisani broj pravnih osoba (prijavitelj i najviše tri partnera). | Da |
| 2. | Prijavitelj (ako je primjenjivo i partner) je prihvatljiv po drugim zahtjevima predmetnog postupka dodjele. | Da |

Element provjere prihvatljivosti prijavitelja i, ako je primjenjivo, partnera, provodi se u fazi procjene kvalitete, no ako se po pojedinoj prijavi pokaže potreba za ranijom provjerom, Nacionalna zaklada za razvoj civilnoga društva može navedenu provjeru predmetne prijave provesti i u administrativnom dijelu postupka provjere.

**Provjera prihvatljivosti projekta, ciljeva projekta, aktivnosti i izdataka**

Cilj provjere prihvatljivosti projekta, ciljeva projekta, aktivnosti i izdataka jest provjeriti usklađenost projektnih prijedloga s kriterijima prihvatljivosti za projektne aktivnosti i izdatke tijekom čega se provjerava i osigurava da su ispunjeni uvjeti za financiranje pojedinog projektnog prijedloga, određujući najviši iznos prihvatljivih izdataka za projektni prijedlog u skladu s Uredbom (EU) br. 1303/2013, pravilima za pojedine fondove i važećim Pravilnikom o prihvatljivosti izdataka, te ovim Uputama.

Ukoliko se tijekom provjere prihvatljivosti projektnih aktivnosti utvrdi da u određenom projektnom prijedlogu jedna ili više aktivnosti nisu prihvatljive automatski se iz proračuna brišu izdatci koji se odnose na aktivnosti za koje je utvrđeno da su neprihvatljive.

|  |  |  |  |
| --- | --- | --- | --- |
| **Br.** | **Pitanje za provjeru prihvatljivosti projekta** | **Izvor provjere** | **Mogućnost traženja zahtjeva za pojašnjenjima (Da/Ne)** |
| **1.** | Projekt se provodi na prihvatljivom zemljopisnom području. | Prijavni obrazac A | Da |
| **2.** | Projekt je u skladu s nacionalnim propisima i propisima EU, uvažavajući pravila o državnim potporama/potporama male vrijednosti te druga pravila i zahtjeve primjenjive na predmetnu dodjelu. | Prijavni obrazac A  Izjava prijavitelja (Obrazac 3) | Da |
| **3.** | Projekt u trenutku podnošenja projektnog prijedloga nije fizički niti financijski završen. | Izjava prijavitelja (Obrazac 3)  Izjava partnera (Obrazac 4) | Ne |
| **4.** | Projekt doprinosi pokazatelju CO07  Ukoliko projektni prijedlog sadrži aktivnosti stručnog usavršavanja mora doprinositi pokazatelju SO203. | Prijavni obrazac A | Ne |
| **5.** | Zatraženi iznos sredstava je unutar financijskih pragova utvrđenih u točki 1.6 Poziva (najveći postotak prihvatljivih troškova). | Prijavni obrazac A | Da |
| **6.** | Projektne aktivnosti se neće dvostruko financirati. | Izjava prijavitelja (Obrazac 3)  Izjava partnera (Obrazac 4) | Ne |
| **7.** | Predviđeno trajanje projekta je od 6 do 18 mjeseci. | Prijavni obrazac A | Da |

|  |  |  |  |
| --- | --- | --- | --- |
| **Br.** | **Pitanje za provjeru prihvatljivosti ciljeva projekta**  **i projektnih aktivnosti** | **Izvor provjere** | **Mogućnost traženja zahtjeva za pojašnjenjima (Da/Ne)** |
| **1.** | Cilj projekta je u skladu s općim i specifičnim ciljem predmetne dodjele bespovratnih sredstava | Prijavni obrazac A | Da |
| **2.** | Aktivnosti projekta su u skladu s prihvatljivim aktivnostima predmetne dodjele. | Prijavni obrazac A i B | Da |

Ako je potrebno, **Nacionalna zaklada za razvoj civilnoga društva** ispravlja predloženi proračun projektnog prijedloga, uklanjajući neprihvatljive izdatke, pri čemu može:

1. od prijavitelja zatražiti dostavljanje dodatnih podataka kako bi se opravdala prihvatljivost izdataka. Ako prijavitelj ne dostavi zadovoljavajuće podatke ili ih ne dostavi u za to predviđenom roku, navedeni izdatci se smatraju neprihvatljivima i uklanjaju iz proračuna, i/ili
2. zajedno s prijaviteljem (pisanim putem) provjeriti stavke proračuna (predložene iznose uz pojedinu stavku, kao i opravdanost pojedinih stavki proračuna). U navedenim slučajevima nadležno tijelo od prijavitelja zahtijeva razloge kojima se opravdava potreba i novčana vrijednost pojedine stavke, ostavljajući mu za navedeno primjereni rok. Ako prijavitelj u navedenom roku, u skladu s uputom nadležnog tijela, ne opravda pojedinu stavku i/ili iznos, ona se briše iz proračuna ili se smanjuje zatraženi iznos. Prijavitelj je obvezan u postupku pregleda proračuna biti na raspolaganju u svrhu davanja potrebnih obrazloženja.

|  |  |  |
| --- | --- | --- |
| **Br.** | **Pitanje za provjeru prihvatljivosti izdataka** | **Mogućnost traženja zahtjeva za pojašnjenjima (Da/Ne)** |
| **1.** | Izdaci su u skladu s Pravilnikom o prihvatljivosti izdataka u okviru Europskog socijalnog fonda (NN, br. 149/14, 14/16 i 74/16) i (dodatnim) uvjetima za prihvatljivost izdataka primjenjivima na predmetnu dodjelu. | Da |
| **2.** | Nakon provedenog postupka provjere prihvatljivosti izdataka, odnosno po potrebi isključivanja neprihvatljivih izdataka, svrha projekta nije ugrožena. | Da |

**Nacionalna zaklada za razvoj civilnoga društva** u suradnji s prijaviteljem ispravlja predloženi proračun, uklanjajući neprihvatljive izdatke.

**Projektni prijedlozi moraju udovoljiti svim kriterijima prihvatljivosti projekta, ciljeva projekta, projektnih aktivnosti i izdataka kako bi se mogla donijeti *Odluka o financiranju*.** Ukoliko projektni prijedlog ne udovoljava jednom od navedenih kriterija prihvatljivosti projekta i projektnih aktivnosti i izdataka, bit će isključen iz daljnjeg postupka dodjele pri čemu provjera preostalih kriterija nije više potrebna.

**Ocjenjivanje kvalitete**

**Cilj ocjenjivanja je kvalitativna procjena projektnih prijedloga sukladno kriterijima dodjele.**

Ocjenu kvalitete pojedinog projektnog prijedloga vrše najmanje tri ocjenjivača prema dolje utvrđenim kriterijima, a rezultat bodovanja čini prosjek njihovih ocjena. Odbor za odabir projekata izrađuje Izvješće o ocjenjivanju kvalitete s rezultatima za svaki pojedini projektni prijedlog. Odbor za odabir projekata odlučuje većinom glasova svih članova Odbora.

Bodovanje:

Obrazac za ocjenjivanje projektnih prijedloga podijeljen je u odjeljke i pododjeljke. Pododjeljak se može vrednovati ocjenom između 1 i 5 na sljedeći način: 1 = vrlo loše, 2 = loše, 3 = dovoljno, 4 = dobro, 5 = vrlo dobro.

| **Kriterij dodjele i pitanja za kvalitativnu procjenu** | **Bodovna vrijednost / odgovori „Da“/“Ne“ uz izjavu / opis pripadajućih situacija** | **Koeficijent** | **Ostvarena ocjena / najveća ostvariva ocjena** | | **Povezanost s izvorom za provjeru** |
| --- | --- | --- | --- | --- | --- |
| **1. RELEVANTNOST PROJEKTA/OPERACIJE 30** | | | | | |
| **1.1 Relevantnost projektnog prijedloga u odnosu na ciljeve Poziva**    obrazloženje ocjene:  **5** - Svrha i ciljevi projektnog prijedloga jasno su povezani s ciljevima Poziva  **1** - Ciljevi i svrha projektnog prijedloga minimalno su ili uopće nisu povezani s ciljevima Poziva  **Projektni prijedlozi koji na ovom podkriteriju ostvare 1 bod nisu prihvatljivi za financiranje.** | 1-5 | 2 | 10 | | **Obrazac A**  Svrha i opravdanost projekta,  Ciljevi projekta s pokazateljima |
| **1.2 Relevantnost projektnih aktivnosti u odnosu na ciljnu skupinu/pokazatelje**  obrazloženje ocjene:  **5** –U projektnoj prijavi jasno je/su opisana/e ciljna/e skupina/e (kvantitativna i kvalitativna analiza, problemi i potrebe) i vidljiv je značajan doprinos pokazatelju/ima, a predložene aktivnosti relevantne su u odnosu na ciljanu/e skupinu/e  **1** – Ciljna/e skupina/e nisu jasno opisane te nije vidljiv doprinos pokazatelju/ima nisu jasno opisana/e odnosno predložene aktivnosti nisu relevantne u odnosu na ciljnu/e skupinu/e  **Projektni prijedlozi koji na ovom podkriteriju ostvare 1 bod nisu prihvatljivi za financiranje.** | 1-5 | 3 | 15 | | **Obrazac A**  Svrha i opravdanost projekta  Ciljevi projekta s pokazateljima  **Obrazac B**  1.1 Kvantitativna i kvalitativna analiza ciljnih skupina |
| **1.3 Doprinos nacionalnim i EU strategijama**  obrazloženje ocjene:  **5** –jasno je obrazložen doprinos ostvarenju ciljeva barem 3 nacionalna ili EU strateška dokumenta  **1** – projektni prijedlog ne doprinosi ostvarenju ciljeva niti jednog relevantnog strateškog dokumenta  **Projektni prijedlozi koji na ovom podkriteriju ostvare 1 bod nisu prihvatljivi za financiranje.** | 1-5 | 1 | 5 | | **Obrazac B**  1.2 Doprinos nacionalnim i/ili strategijama EU |
| **2. KVALITETA PROJEKTA/OPERACIJE 40** | | | | | |
| **2.1 Kvaliteta projektnih aktivnosti 20** | | | | | |
| **2.1.1**  **Zastupljenost umjetničke/kulturne komponente i participativnosti sudionika**  obrazloženje ocjene:  **5** –umjetnička/kulturna komponenta najprikladnije je zastupljena u projektnim aktivnostima te je osigurana visoka razina participativnosti sudionika.  **1** –umjetnička/kulturna komponenta nije zastupljena ili je u nedovoljnoj mjeri zastupljena u projektnim aktivnostima te nije osigurana participativnost sudionika  **Projektni prijedlozi koji na ovom podkriteriju ostvare 1 bod nisu prihvatljivi za financiranje.** | 1-5 | 2 | 10 | | **Obrazac B**  **2.1. Aktivnosti** |
| **2.1.2** **Usklađenost projektnih aktivnosti s mjerljivim ishodima i ciljevima projekta**  obrazloženje ocjene:  **5** –Postizanje postavljenih ciljeva projekta i dostizanje mjerljivih ishoda u potpunosti je realistično u odnosu na planirane aktivnosti.  **1** –Postizanje postavljenih ciljeva projekta nije realistično u odnosu na planirane aktivnosti.  **Projektni prijedlozi koji na ovom podkriteriju ostvare 1 bod nisu prihvatljivi za financiranje.** | 1-5 | 2 | 10 | | **Obrazac A**  Elementi projekta i proračun  **Obrazac B**  2. Kvaliteta projektnog prijedloga |
| **2.2 Intervencijska logika projektnog prijedloga 20** | | | | | |
| **2.2.1** **Logička povezanost i izvedivost projektnih elemenata i aktivnosti**  obrazloženje ocjene:  **5** –Plan provedbe projektnih aktivnosti u potpunosti je izvediv, svi koraci u provedbi su utvrđeni, elementi projekta i aktivnosti su u potpunosti komplementarni.  **1** –Plan provedbe planiranih aktivnosti nije izvediv.  **Projektni prijedlozi koji na ovom podkriteriju ostvare 1 bod nisu prihvatljivi za financiranje.** | 1-5 | 1 | 5 | | **Obrazac B**  2. Kvaliteta projektnog prijedloga |
| **2.2.2 Uloge i odgovornost prijavitelja (pojedinih članova projektnog tima) i partnera, ako je primjenjivo**  obrazloženje ocjene:  **5** – uloge i odgovornosti prijavitelja (pojedinih članova projektnog tima) i partnera (ako je primjenjivo) jasno su utvrđene i dobro podijeljene.  **1** – uloge i odgovornosti pojedinih članova projektnog tima nisu jasno utvrđene. | 1-5 | 1 | 5 | | **Obrazac A**  Informacije o provedbenim kapacitetima prijavitelja i odabiru partnera  **Obrazac B**  2.1. Aktivnosti |
| **2.3 Održivost projektnog prijedloga** | | | | | |
| obrazloženje ocjene:  **5** – u projektnom prijedlogu jasno je opisana mogućnost multipliciranja učinka projekta te je jasno argumentiran dugoročan pozitivan utjecaj rezultata projekta na pripadnike obaju ciljnih skupina te su uključene konkretne mjere za osiguranje održivosti  **1** –u projektnom prijedlogu nije opisan dugoročni utjecaj projekta na pripadnike ciljnih skupina | 1-5 | 1 | 5 | | **Obrazac A**  Kratki opis na koji će način održivost rezultata projekta biti zajamčena nakon završetka projekta |
| **2.4 Proračun projektnog prijedloga** | | | | | |
| **Usklađenost proračuna projektnog prijedloga s projektnim aktivnostima te mjerljivim ishodima i ciljevima**  obrazloženje ocjene:  **5** –proračun projektnog prijedloga u potpunosti je realan i opravdan u odnosu na projektne aktivnosti i očekivane rezultate, mjerljive ishode i ciljeve te predstavlja najbolju vrijednost za novac  **1** – proračun nije usklađen s projektnim aktivnostima**.**  **Projektni prijedlozi koji na ovom podkriteriju ostvare 1 bod nisu prihvatljivi za financiranje.** | 1-5 | 1 | 5 | | **Obrazac A**  Elementi projekta i proračun |
| **3. PROVEDBENI KAPACITETI PRIJAVITELJA (I, AKO JE PRIMJENJIVO, PARTNERA) 10** | | | | | |
| **3.1 Upravljačko-administrativni, financijski i stručni kapaciteti za provedbu projekta**  obrazloženje ocjene:  **5** –prijavitelj/partner posjeduje sve potrebne upravljačko-administrativne i financijske kapacitete, kao i odgovarajuću stručnost, za provedbu projekta (iskustvo u pripremi i provedbi projekata slične vrijednosti i svrhe).  **1** – prijavitelj/partner nema potrebne upravljačko-administrativne te financijske kapacitete, niti odgovarajuću stručnost, za provedbu projekta.  **Projektni prijedlozi koji na ovom podkriteriju ostvare 1 bod nisu prihvatljivi za financiranje.** | 1-5 | 1 | 5 | | **Obrazac A**  Informacije o provedbenim kapacitetima prijavitelja i odabiru partnera |
| **3.2 Upravljačke, umjetničke i druge stručne reference osoba koje će provoditi aktivnosti**  obrazloženje ocjene:  **5** – osobe koje će provoditi projektne aktivnosti posjeduju sve potrebne upravljačke, umjetničke i druge stručne reference.  **1** – osobe koje će provoditi projektne aktivnosti ne posjeduju odgovarajuće reference.  **Projektni prijedlozi koji na ovom podkriteriju ostvare 1 bod nisu prihvatljivi za financiranje.** | 1-5 | 1 | 5 | | **Obrazac B**  Projektni tim |
| **4. DOPRINOS POSTIZANJU HORIZONTALNIH CILJEVA OPULJP-a** | | | | | |
| **Doprinosi li projektni prijedlog postizanju horizontalnih ciljeva OP ULJP-a?**  obrazloženje ocjene:  **5** –u projektnom prijedlogu jasno je opisan doprinos svim horizontalnim ciljevima  **1** –projektni prijedlog ima neutralan utjecaj na horizontalne ciljeve | 1-5 | 2 | 10 | | **Obrazac A**  Horizontalne teme |
| **5. URAVNOTEŽENI REGIONALNI RAZVOJ** | | | | | |
| **Doprinos projektnog prijedloga promicanju ujednačenog regionalnog razvoja (projektnim prijedlozima se dodjeljuju dodatni bodovi ovisno o stupnju razvijenosti područja[[71]](#footnote-71) u kojem se projektne aktivnosti provode)**  obrazloženje ocjene:  **5** –projektne aktivnosti se provode na području jedinice(a) područne samouprave iz 1. skupine prema indeksu razvijenosti  **4** – projektne aktivnosti se provode na području jedinice(a) područne samouprave iz 2. skupine prema indeksu razvijenosti  **3** – projektne aktivnosti se provode na području jedinice(a) područne samouprave iz 3. skupine prema indeksu razvijenosti  **1** – projektne aktivnosti se provode na području jedinice(a) područne samouprave iz 4. skupine prema indeksu razvijenosti  **Napomena:** Ako projektni prijedlog obuhvaća jedinice područne samouprave različitog indeksa razvijenosti, za ocjenjivanje se u obzir uzima ona u kojoj se provodi najveći dio projektnih aktivnosti | 1-5 | 2 | 10 | | **Obrazac A**  Podaci o lokaciji projekta  **Obrazac B**  4. Lokacija provedbe projektnog prijedloga |
| **Ukupno bodova**: | **100** | | |  | |

**Projektni prijedlozi koji u postupku odabira ne ostvare najmanje 60 bodova neće biti uzeti u obzir za financiranje,** odnosno bit će isključeni iz daljnjeg postupka dodjele**.**

Nakon što su svi projektni prijedlozi ocijenjeni, Odbor za odabir projekata će pripremiti izvješće koje sadrži popis (rang-listu) projektnih prijedloga. Rang lista uključuje popis projektnih prijedloga koji su ocijenjeni od strane Odbora za odabir projekata (najmanje 60 bodova).

**6.3 Odluka o financiranju**

Odluka o financiranju se donosi za projektne prijedloge koji su uspješno prošli prethodne dvije faze postupka dodjele bespovratnih sredstava i raspoloživa su sredstva za njihovo financiranje. Prije donošenja Odluke o financiranju **Nacionalna zaklada za razvoj civilnoga društva** provjerava je li došlo do promjena ili okolnosti koje bi mogle dovesti do odgode uvrštavanja projektnog prijedloga u Odluku o financiranju ili utjecati na ispravnost dodjele. **Ministarstvo kulture** odlučuje o financiranju projektnih prijedloga na temelju popisa (rang-liste) Odbora za odabir projekata iz postupka procjene kvalitete, uključujući Zapisnik te konačno Izvješće o provedenom postupku procjene kvalitete.

**Ministarstvo kulture** će pisanim putem obavijestiti prijavitelje čiji projektni su prijedlozi odabrani za financiranje, one čiji projektni prijedlozi nisu odabrani, kao i one čiji se projektni prijedlozi nalaze na rezervnoj listi.

Postupak dodjele za projektne prijedloge s rezervne liste može se nastaviti isključivo pod jednakim uvjetima, izuzev uvjeta koji se odnose na rokove postupka, u trenutku kada i ako potrebna financijska sredstva postanu raspoloživa. Pritom se uvažava redoslijed projektnih prijedloga na rezervnoj listi te (preostala) raspoloživa financijska sredstva iz pripadajuće omotnice. Ukoliko prvi projektni prijedlog s rezervne liste prelazi preostali raspoloživi iznos, navedenom prijavitelju se nudi mogućnost da u odgovarajućoj mjeri osigura udio sufinanciranja, a ukoliko on to odbije, pristupa se prvom idućem projektnom prijedlogu s rezervne liste.

Ako više projektnih prijedloga ostvari isti broj bodova, a raspoloživa financijska sredstva su dostatna za donošenje Odluke o financiranju za samo jedan ili neke od tih projektnih prijedloga, primjenjuje se dodatno rangiranje projektnih prijedloga s istim brojem bodova. Projektni prijedlog koji je ostvario veći broj bodova na kriteriju 2. Kvaliteta projekta/operacije će biti uključen u financijsku omotnicu. Ako više projektnih prijedloga ostvari isti broj bodova na kriteriju 2., prednost će ostvariti onaj projektni prijedlog koji je ostvario veći broj bodova na kriteriju *1. Relevantnost projekta/operacije*. U slučaju da raspoloživa financijska sredstva nisu iskorištena, a nisu dovoljna za financiranje utvrđenog iznosa prihvatljivih izdataka projektnog prijedloga sljedećeg na popisu (rezervnoj listi), nadležno tijelo može, bez odgode, pisanim putem od prijavitelja zatražiti sufinanciranje projektnog prijedloga kako bi se premostio manjak financijskih sredstava.

**6.4 Odredbe vezane uz dodatna pojašnjenja tijekom postupka dodjele bespovratnih sredstava**

Tijekom postupka dodjele, Nacionalna zaklada za razvoj civilnoga društva može od prijavitelja zahtijevati pojašnjenja. Prijavitelji su obvezni postupiti u skladu sa zahtjevom Nacionalne zaklade za razvoj civilnoga društva u za to određenom roku, a u protivnom se njihov projektni prijedlog isključuje iz postupka dodjele.

U dijelu administrativne provjere, za provjeru ispunjavanja kriterija navedenih u točkama od 4.-7. tablice „Uvjeti za registraciju i administrativnu provjeru“ Nacionalna zaklada za razvoj civilnoga društva može tražiti dodatna pojašnjenja. U slučaju neispunjavanja ostalih kriterija projektni prijedlog bez mogućnosti pojašnjenja isključuje se iz daljnjeg postupka odabira.

U postupku procjene kvalitete za provjeru ispunjavanja kriterija, Nacionalna zaklada za razvoj civilnoga društva može tražiti dodatna pojašnjenja na sva pitanja u svim tablicama, izuzev za provjeru ispunjavanja kriterija 3., 4. i 6. u tablici „Pitanje za provjeru prihvatljivosti projekta“ za koje nije moguće tražiti dodatna pojašnjenja. U slučaju neispunjavanja navedenih kriterija projektni prijedlog bez mogućnosti pojašnjenja isključuje se iz daljnjeg postupka odabira.

**6.5 Prigovori**

Prijavitelji koji smatraju da su oštećeni zbog nepravilnog postupanja tijekom postupka dodjele sredstava imaju pravo podnijeti prigovor *Komisiji za razmatranje prigovora* (u daljnjem tekstu: Komisija) koju osniva Ministarstvo rada i mirovinskoga sustava kao Upravljačko tijelo. Prijavitelji mogu podnijeti prigovor u roku od sedam radnih dana od dana primitka obavijesti o statusu njihovog projektnog prijedloga zbog sljedećih razloga:

* povrede postupka opisanog u dokumentaciji predmetnog postupka dodjele sredstava,
* povrede sljedećih načela: jednakog postupanja; zabrane diskriminacije po bilo kojoj osnovi; transparentnosti; zaštite osobnih podataka u skladu sa Zakonom o zaštiti osobnih podataka (NN103/03, 118/06, 41/08, 130/11 i 106/12), Zakonom o tajnosti podataka (NN79/07 i 86/12), Zakonom o zaštiti tajnosti podataka (urednički pročišćeni tekst, NN 108/96 i 79/07); razmjernosti; sprječavanja sukoba interesa; tajnosti postupka dodjele bespovratnih sredstava.

Teret dokazivanja navedenih činjenica je na prijavitelju.

Prigovori se podnose preporučenom pošiljkom s povratnicom na adresu Upravljačkog tijela za Operativni program ''Učinkoviti ljudski potencijali'':

**Ministarstvo rada i mirovinskoga sustava**

**Uprava za upravljanje operativnim programima Europske unije**

**Petračićeva 4, 10 000 Zagreb**

Prigovori dostavljeni na drugi način, kao i prigovori dostavljeni izvan roka, podneseni od neovlaštene osobe (osoba koja nije prijavitelj ili nije ovlaštena od strane prijavitelja) te dostavljeni nenadležnom tijelu ne smatraju se valjanima i ne uzimaju se u razmatranje, o čemu se pisanim putem obavještava prijavitelja.

Prigovor, da bi se o njemu moglo odlučivati, mora sadržavati najmanje:

- podatke o prijavitelju (ime/naziv, adresa, OIB) - naziv i referentni broj Poziva,

- razloge prigovora,

- potpis prijavitelja ili ovlaštene osobe prijavitelja,

- ako je primjenjivo, punomoć za podnošenje prigovora.

Komisija odlučuje o prigovoru u roku od 15 radnih dana od dana zaprimanja prigovora, o čemu prijavitelje obavještava pisanim putem.

Prijavitelj koji ne podnosi prigovor, već traži određena pojašnjenja povezana s postupkom dodjele, zahtjev za pojašnjenjem podnosi tijelu nadležnom za pojedini postupak dodjele.

**Rok mirovanja**

Odluka o financiranju se ne može donijeti prije isteka roka mirovanja.

Rok mirovanja obuhvaća razdoblje (od 8 radnih dana) unutar kojega se prijavitelju dostavlja pisana obavijest o statusu njegova projektnog prijedloga nakon postupka procjene kvalitete projektnih prijedloga te rok (od 7 radnih dana) unutar kojeg može podnijeti prigovor Komisiji. Navedeni rok ne može biti duži od 15 radnih dana.

Ukoliko je prigovor podnesen nakon provedenog postupka procjene kvalitete projektnih prijedloga, ne može se donijeti Odluka o financiranju. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku UT-a, a to razdoblje ne može biti duže od 15 radnih dana. Rok mirovanja u svakom slučaju ne može biti duži od 30 radnih dana, računajući od dana kad je prijavitelju dostavljena pisana obavijest o statusu njegova projektnog prijedloga nakon postupka procjene kvalitete (dostava se u predmetnom slučaju potvrđuje potpisanom povratnicom).

**6.6. Zahtjevi za pojašnjenjem**

Prijavitelj koji ne podnosi prigovor već traži određena pojašnjenja povezana s postupkom dodjele, zahtjev za pojašnjenjem podnosi tijelu nadležnom za pojedini postupak dodjele.

Podnošenja zahtjeva za pojašnjenjem ili zaprimanje odgovora nema utjecaja na rok za podnošenje prigovora.

Za postupak administrativna provjere i procjene kvalitete:

Zahtjev za pojašnjenjem se dostavlja u pisanom obliku, poštom, osobnom dostavom ili elektroničkim putem na adresu [euprogrami@zaklada.civilnodrustvo.hr](mailto:euprogrami@zaklada.civilnodrustvo.hr) u roku od 5 radnih dana od dana zaprimanja obavijesti o statusu projektnog prijedloga nakon završetka pojedine faze dodjele.

Zahtjev koji se dostavlja poštom ili osobnom dostavom potrebno je dostaviti na adresu:

Nacionalna zaklada za razvoj civilnoga društva

Štrigina 1a

10 000 Zagreb

Na omotnicu je potrebno staviti naznaku „Zahtjev za pojašnjenjem u postupku dodjele bespovratnih sredstava za Poziv na dodjelu bespovratnih sredstava „Umjetnost i kultura 54+“.

Za postupak donošenja Odluke o financiranju:

Zahtjev za pojašnjenjem se dostavlja u pisanom obliku, poštom, osobnom dostavom ili elektroničkim putem na adresu [esf@min-kulture.hr](mailto:esf@min-kulture.hr), u roku od 5 radnih dana od dana zaprimanja obavijesti o statusu projektnog prijedloga nakon završetka pojedine faze dodjele.

Zahtjev koji se dostavlja poštom ili osobnom dostavom potrebno je dostaviti na adresu:

Ministarstvo kulture

Runjaninova 2

10 000 Zagreb

Na omotnicu je potrebno staviti naznaku „Zahtjev za pojašnjenjem u postupku dodjele bespovratnih sredstava za Poziv na dodjelu bespovratnih sredstava „Umjetnost i kultura 54+“.

Nadležno tijelo odgovara na zahtjev u roku od 15 radnih dana od dana primitka zahtjeva.

**6.7 Ugovor o dodjeli bespovratnih sredstava**

Nakon završetka postupka procjene projekata i donošenja Odluke o financiranju s uspješnim prijaviteljima se sklapa Ugovor o dodjeli bespovratnih sredstava. Ugovor o dodjeli bespovratnih sredstava je ugovor između korisnika i **Ministarstva kulture** kao Posredničkog tijela razine 1 i **Nacionalne zaklade za razvoj civilnoga društva** kao Posredničkog tijela razine 2, kojim se utvrđuje najviši iznos bespovratnih sredstava dodijeljen projektu (iz izvora Državnog proračuna RH i izvora EU) te drugi financijski i provedbeni uvjeti Projekta, a potpisuje se u roku od najviše 30 kalendarskih dana od donošenja *Odluke o financiranju*.

Partneri na projektu ne potpisuju Ugovor o dodjeli bespovratnih sredstava.

7. PRIJAVNI OBRASCI I PRILOZI

**A. Prijavni obrasci:**

1. Prijavni obrazac A
2. Prijavni obrazac B
3. Obrazac 3 – Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu
4. Obrazac 4 – Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu

**B. Prilozi:**

1. Predložak Općih uvjeta Ugovora o dodjeli bespovratnih sredstava
2. Predložak Posebnih uvjeta Ugovora o dodjeli bespovratnih sredstava
3. Korisnički priručnik za popunjavanje prijavnog obrasca A
4. Postupci nabave za osobe koje nisu obveznici Zakona o javnoj nabavi
5. Predložak adresiranja paketa omotnice

1. <http://eur-lex.europa.eu/legal-content/HR/TXT/PDF/?uri=CELEX:32013R1303&from=HR> [↑](#footnote-ref-1)
2. <http://eur-lex.europa.eu/legal-content/HR/TXT/PDF/?uri=CELEX:32013R1304&from=HR> [↑](#footnote-ref-2)
3. <http://www.esf.hr/wordpress/wp-content/uploads/2016/03/PROVEDBENA-UREDBA-KOMISIJE-EU-br.-215_2014.pdf> [↑](#footnote-ref-3)
4. <http://eur-lex.europa.eu/legal-content/HR/TXT/PDF/?uri=CELEX:32014R0821&from=HR> [↑](#footnote-ref-4)
5. <http://eur-lex.europa.eu/legal-content/HR/TXT/HTML/?uri=CELEX:32014R0480&from=HR> [↑](#footnote-ref-5)
6. <http://www.esf.hr/wordpress/wp-content/uploads/2016/03/DELEGIRANA-UREDBA-KOMISIJE-EU-br.-240_2014.pdf> [↑](#footnote-ref-6)
7. <http://www.mvep.hr/custompages/static/hrv/files/120522_Ugovor_o_pristupanju.pdf> [↑](#footnote-ref-7)
8. <http://narodne-novine.nn.hr/clanci/sluzbeni/2014_07_92_1838.html> [↑](#footnote-ref-8)
9. <http://narodne-novine.nn.hr/clanci/sluzbeni/2014_09_107_2070.html> [↑](#footnote-ref-9)
10. <http://narodne-novine.nn.hr/clanci/sluzbeni/2015_02_23_479.html> [↑](#footnote-ref-10)
11. <http://narodne-novine.nn.hr/clanci/sluzbeni/2015_11_129_2439.html> [↑](#footnote-ref-11)
12. <http://narodne-novine.nn.hr/clanci/sluzbeni/2017_02_15_351.html> [↑](#footnote-ref-12)
13. <http://www.esf.hr/wordpress/wp-content/uploads/2015/10/Pravilnik-o-prihvatljivosti-izdataka-za-projekte-Operativnog-programa-U%C4%8Dinkoviti-ljudski-potencijali-u-financijskom-razdoblju-2014.-2020.pdf> [↑](#footnote-ref-13)
14. <http://www.esf.hr/wordpress/wp-content/uploads/2016/02/Pravilnik-o-izmjenama-i-dopunama-Pravilnika-o-prihvatljivosti-izdataka-u-okviru-Europskog-socijalnog-fonda.pdf> [↑](#footnote-ref-14)
15. <http://narodne-novine.nn.hr/clanci/sluzbeni/2016_08_74_1749.html> [↑](#footnote-ref-15)
16. <http://narodne-novine.nn.hr/clanci/sluzbeni/2016_12_120_2607.html> [↑](#footnote-ref-16)
17. <http://narodne-novine.nn.hr/clanci/sluzbeni/2010_05_63_1999.html> [↑](#footnote-ref-17)
18. <http://narodne-novine.nn.hr/clanci/sluzbeni/2013_12_158_3313.html> [↑](#footnote-ref-18)
19. <http://www.zakon.hr/z/222/Zakon-o-socijalnoj-skrbi> [↑](#footnote-ref-19)
20. <http://www.zakon.hr/z/490/Zakon-o-suzbijanju-diskriminacije> [↑](#footnote-ref-20)
21. <http://www.zakon.hr/z/132/Zakon-o-lokalnoj-i-podru%C4%8Dnoj-(regionalnoj)-samoupravi> [↑](#footnote-ref-21)
22. <http://www.zakon.hr/z/64/Zakon-o-udrugama> [↑](#footnote-ref-22)
23. <http://www.zakon.hr/z/746/Zakon-o-financijskom-poslovanju-i-ra%C4%8Dunovodstvu-neprofitnih-organizacija> [↑](#footnote-ref-23)
24. <http://www.zakon.hr/z/313/Zakon-o-ustanovama> [↑](#footnote-ref-24)
25. <http://www.zakon.hr/z/698/Zakon-o-pravima-samostalnih-umjetnika-i-poticanju-kulturnog-i-umjetni%C4%8Dkog-stvarala%C5%A1tva> [↑](#footnote-ref-25)
26. <http://www.zakon.hr/z/164/Zakon-o-zakladama-i-fundacijama> [↑](#footnote-ref-26)
27. <http://www.zakon.hr/z/458/Zakon-o-zadrugama> [↑](#footnote-ref-27)
28. <http://www.zakon.hr/z/690/Zakon-o-gradnji> [↑](#footnote-ref-28)
29. <http://www.zakon.hr/z/340/Zakon-o-za%C5%A1titi-i-o%C4%8Duvanju-kulturnih-dobara> [↑](#footnote-ref-29)
30. <http://narodne-novine.nn.hr/clanci/sluzbeni/2001_11_96_1611.html> [↑](#footnote-ref-30)
31. <https://www.zakon.hr/z/320/zakon-o-znanstvenoj-djelatnosti-i-visokom-obrazovanju> [↑](#footnote-ref-31)
32. <http://narodne-novine.nn.hr/clanci/sluzbeni/2015_08_91_1770.html> [↑](#footnote-ref-32)
33. <http://www.esf.hr/wordpress/wp-content/uploads/2015/02/GLAVNI-DOKUMENT_Sporazum_o_partnerstvu_HR.pdf> [↑](#footnote-ref-33)
34. <http://www.esf.hr/wordpress/wp-content/uploads/2015/09/OPULJP-hr-20150709.pdf> [↑](#footnote-ref-34)
35. <http://www.min-kulture.hr/userdocsimages/Dokumenti/strateski%20plan/Web_Revidiran_Strate%C5%A1ki%20plan%20Ministarstva%20kulture%202016%20-2018.pdf> [↑](#footnote-ref-35)
36. <http://www.mspm.hr/UserDocsImages//arhiva/files/49211//European_Platform_against_Poverty_HR.pdf> [↑](#footnote-ref-36)
37. <https://vlada.gov.hr/UserDocsImages/ZPPI/Strategije/Strategija%20borbe%20protiv%20siroma%C5%A1tva.pdf> [↑](#footnote-ref-37)
38. <http://eur-lex.europa.eu/legal-content/EN/TXT/PDF/?uri=CELEX:52014XG1223(02)&from=EN> [↑](#footnote-ref-38)
39. <http://www.irmo.hr/wp-content/uploads/2015/10/Final_Report_Online_with-Annex.pdf> [↑](#footnote-ref-39)
40. <http://eur-lex.europa.eu/legal-content/EN/TXT/PDF/?uri=CELEX:52010DC0636&from=HR> [↑](#footnote-ref-40)
41. <http://www.hsuti.hr/akc.pdf> [↑](#footnote-ref-41)
42. <http://www.mrms.hr/wp-content/uploads/2012/11/jim.pdf> [↑](#footnote-ref-42)
43. <http://eur-lex.europa.eu/legal-content/HR/TXT/HTML/?uri=CELEX:12007P&from=HR> [↑](#footnote-ref-43)
44. <http://www.un.org/documents/ga/res/46/a46r091.htm> [↑](#footnote-ref-44)
45. [Nacionalna strategija izjednačavanja mogućnosti za osobe s invaliditetom od 2017. do 2020. godine](http://narodne-novine.nn.hr/clanci/sluzbeni/2017_04_42_967.html) [↑](#footnote-ref-45)
46. Pokazatelji siromaštva i socijalne isključenosti u 2015. – konačni rezultati, DSZ, listopad 2016. [↑](#footnote-ref-46)
47. Statistički ljetopis 2016. [↑](#footnote-ref-47)
48. Izvor: Registar muzeja, galerija i zbirki RH, Muzejski dokumentacijski centar [↑](#footnote-ref-48)
49. Status sudionika šest mjeseci po prestanku sudjelovanja prikuplja i o njemu izvještava Upravljačko tijelo na temelju reprezentativnog uzorka. [↑](#footnote-ref-49)
50. <http://www.esf.hr/wordpress/wp-content/uploads/2015/02/Pokazatelji-provedbe-i-pra%C4%87enje-sudionika-ESF.pdf> [↑](#footnote-ref-50)
51. Datum prestanka sudjelovanja (izlaska) je dan kada je pojedini sudionik izašao iz projektne aktivnosti (primjerice: završio pohađanje radionice/programa ili odustao od sudjelovanja) te nije ponovno ušao u istu ili drugu aktivnost u okviru istog projekta. Datum prestanka sudjelovanja se veže uz pojedinu osobu te ne mora biti povezan (često i nije) s datumom završetka projekta. [↑](#footnote-ref-51)
52. Skraćena verzija Upute nalazi se na sljedećoj poveznici: <http://www.esf.hr/wordpress/wp-content/uploads/2015/02/Pokazatelji-provedbe-i-pra%C4%87enje-sudionika-ESF.pdf> [↑](#footnote-ref-52)
53. Smjernica o provedbi članka 9. Konvencije Ujedinjenih naroda o pravima osoba s invaliditetom za prijavitelje i korisnike Operativnog programa „Učinkoviti ljudski potencijali 2014.-2020.“

    <http://www.esf.hr/wordpress/wp-content/uploads/2015/02/Smjernica-o-primjeni-članka-9.-Konvencije-UN-a-o-pravima-osoba-s-invaliditetom.pdf> [↑](#footnote-ref-53)
54. [Registar - Republika Hrvatska - Ministarstvo financija](http://www.mfin.hr/hr/registar) [↑](#footnote-ref-54)
55. Zadruga treba biti upisana u Registar neprofitnih organizacija. [↑](#footnote-ref-55)
56. Ispunjavanje navedenog uvjeta se provjerava uvidom u odgovarajući registar. [↑](#footnote-ref-56)
57. Ispunjavanje navedenog uvjeta provjeravat će Nacionalna zaklada za razvoj civilnoga društva. [↑](#footnote-ref-57)
58. Zadruga treba biti upisana u Registar neprofitnih organizacija [↑](#footnote-ref-58)
59. Ispunjavanje navedenog uvjeta se provjerava uvidom u odgovarajući registar. [↑](#footnote-ref-59)
60. Sukladno Kaznenom zakonu (NN 125/11, 144/12, 56/15, 61/15) [↑](#footnote-ref-60)
61. Sukladno Zakonu o sprječavanju sukoba interesa (NN 48/2013) te članku 52 Uredbe Vijeća (EZ, Euroatom) br. 1605/2002 (SL L 298/1 26.10.2012.) [↑](#footnote-ref-61)
62. Ukoliko se projektna prijava odnosi na projektno partnerstvo koje čine više od dvije pravne osobe, prijavitelj dostavlja jednu *Izjavu prijavitelja* (Obrazac 3), u kojoj navodi sve partnere. [↑](#footnote-ref-62)
63. Strategija borbe protiv siromaštva i socijalne isključenosti u RH (2014.-2020.) razlikuje isključenost s obzirom na ekonomski status, obiteljsku strukturu, identifikaciju (nacionalne/etničke/rasne/vjerske manjine, spolne i rodne manjine), dob, počinjenje zločina, obrazovanje, zdravstveno stanje i invaliditet te ističe da se, kad je riječ o skupinama kod kojih postoji povećani rizik od socijalne isključenosti, navedene kategorije uvijek međusobno preklapaju. [↑](#footnote-ref-63)
64. Popis projektnih aktivnosti je indikativan i nije iscrpan. [↑](#footnote-ref-64)
65. <http://www.strukturnifondovi.hr/UserDocsImages/Strukturni%20fondovi%202014.%20%E2%80%93%202020/Vizualni%20identiteti/Upute%20za%20korisnike%20sredstava%202014%20-2020.pdf>

    <http://www.esf.hr/wordpress/wp-content/uploads/2015/07/Upute-za-korisnike-sredstava-2014-2020.pdf> [↑](#footnote-ref-65)
66. Izravni troškovi osoblja su troškovi rada koji su:

    * izravno povezani s operacijom, odnosno troškovi osoblja koje je izravno uključeno u provedbu projekta i pojedinih aktivnosti
    * moguće ih je jasno utvrditi
    * proizlaze iz ugovora/rješenja/sporazuma između poslodavca i zaposlenika ili ugovora o uslugama za vanjsko osoblje između poslodavca i fizičke osobe u vrijednosti manjoj od 200.000,00 kn bez poreza na dodanu vrijednost

    Sama vrsta ugovora odnosno računa za izvršenu uslugu nije podloga za određivanje troška kao izravnog troška osoblja. [↑](#footnote-ref-66)
67. Ugovor o autorskom djelu može se sklopiti isključivo ukoliko se ostvare uvjeti predviđeni odredbama Zakona o autorskom pravu i srodnim pravima (Narodne novine br. 167/03, 79/07, 80/11, 125711, 141/13, 127/14, 13/17). Prema odredbi članka 5. navedenoga Zakona, autorsko djelo je originalna intelektualna tvorevina iz književnog, znanstvenog i umjetničkog područja koja ima individualni karakter, bez obzira na način i oblik izražavanja, vrstu, vrijednost ili namjenu. [↑](#footnote-ref-67)
68. Uputa o prihvatljivosti plaća i troškova povezanih s radom u okviru ESF 2014.-2020. (veljača 2017.),

    dostupno na poveznici http://www.esf.hr/wordpress/wp-content/uploads/2017/02/Uputa-o-prihvatljivosti-troškova-

    plaća-i-povezanih-troškova-veljača-2017.pdf [↑](#footnote-ref-68)
69. Ukoliko se prijavitelj sam prijavljuje na projekt, u obrascu se briše dio koji se odnosi na Izjavu o partnerstvu [↑](#footnote-ref-69)
70. Ako je za radove potrebno ishoditi akt kojim se odobrava građenje prema Zakonu o gradnji ili drugi odgovarajući dokument izdan od nadležnog tijela, prijavitelj ga je dužan dostaviti prije potpisivanja Ugovora o dodjeli bespovratnih sredstava. [↑](#footnote-ref-70)
71. Sukladno Odluci Vlade o razvrstavanju jedinica lokalne i područne samouprave prema stupnju razvijenosti (NN 158/2013) [↑](#footnote-ref-71)